Özbekistan’da doğumevlerinde başörtüsü yasağı (Türkçe ve Özbekçe) – TÜRKİSTANDER\nÖzbekistan’da doğumevlerinde başörtüsü yasağı (Türkçe ve Özbekçe)\nÖzbekistan’da doğum evlerinde çalışan kadınlara iş yerinde ve dışarıda başörtüsü takmayacaklarına dair belge imzalatılıyor, imzalamayanların işle ilişiği kesiliyor…\nТошкентдаги туғруқхоналарда ҳижоб ёки рўмол ўраган аёллар ишдан бўшатилмоқда\nЎзбекистонда диний либосдаги аёлларга нисбатан кўп йиллардан бери кузатиладигиан босим кейинги пайтларда янада кучайди.\nТошкент шаҳар 2-туғруқхона ходималаридан ишга рўмол ўрамасдан келиш талаб қилинмоқда. Тиббиёт муассасаси маъмуриятининг талабига бўйсунмаган ходимлар ишдан бўшатилмоқда. Туғруқхонанинг Озодликка мурожаат қилган бир гуруҳ ходимларига кўра, нафақат муассаса ҳудудида, балки унинг ташқарисида ҳам рўмол ўрамаслик тўғрисида тилхат олинмоқда. Бунинг оқибатида аллақачон камида беш ҳамшира ва санитар аёл ишдан бўшаб кетган. Муассаса бош врачи бу иддаоларни рад қилди. Озодликка маълум бўлишича, Тошкентдаги бошқа туғруқхоналарда ҳам рўмол ўраган аёлларнинг ишдан четлатилиши ёки ишга олинмаслиги тўғрисида кўрсатма бор.\nТошкентнинг Олмазор туманида жойлашган 2-туғруқ комплекси ходимларидан бир гуруҳи Озодликка мурожаат қилиб, муассаса бош врачи 20га яқин ҳамшира ва санитар аёлларни чақиртириб, ҳижоб ва рўмол ўрамаслик тўғрисида тилхат ёзиб беришларини талаб қилганидан шикоят қилишди. Энг ачинарлиси, дейди туғруқхона ходимларидан бири, нафақат диний ҳижоб, балки ўзбек аёлларининг анъанавий рўмолини ҳам ўрамаслик талаб қилинмоқда.\n“Туғруқхона бош врачи Зуҳра Нажимова 20тадан ошиқ аёл ходимларни чақиртириб, умуман рўмол ўрамайсан, деб талаб қилди. Биз орқадан ўраш мумкин экану, орқадан ўраб оламиз, десак. Йўқ, умуман ечасан, туғруқхонага рўмол билан келмайсан, деб тилхат ёздириб олди. “Бошимдан рўмолимни ечдим, бошқа ўрамайман”, деган маънода тилхат ёздириб оляпти, бўлмаса, ишдан бўшаш ҳақида ариза ёзасан, деяпти. Нафақат ибодат учун ўраладиган ҳижоб, оддий ўзбек аёллари ўрайдиган рўмолни ҳам ўрамайсан, деяпти. Ниҳоятда ҳақорат қилиб, босим ўтказди. Ҳозир рўмолдан воз кечмагани учун 5 ходим ишдан бўшади”, дейди Озодликка гапирган ҳамширалардан бири.\nУнинг айтишича, туғруқхона ходимлари муассаса ичида шундоқ ҳам тиббий кийимда юришади, фақат ишга келаётганда, ёки уйга қайтаётганда, ишхонадан ташқарида рўмол ёки ҳижобларини ўраб олишади. “Лекин бош врач муассасадан ташқарида ҳам рўмол ўрамасликни талаб қилмоқда”, дейди суҳбатдошимиз.\nОзодлик мухбири Тошкент шаҳар 2-сонли туғруқ комплекси бош варчи Зуҳра Нажимованинг ўзи билан ҳам телефон орқали боғланишга муваффақ бўлди. Туғроқхона раҳбари Озодлликка мурожаат қилган тиббиёт ходимлари иддаосини инкор қилди, лекин муассаса ҳудудида диний либос кийишга тақиқ борлигини тасдиқлади.\n– Йўқ, йўқ, унақа нарса бўлаётгани йўқ. Биласиз, Ўзбекистон Республикаси маъмурий кодекси бор. 184-моддасида ёзилган, жамоат жойларда диний либосларда юриш ман этилади. Бу давлат корхонаси бўлгани учун, мусулмон аёлларнинг ҳеч биридан рўмоли олинаётгани йўқ, фақат ҳижобда ишхонага келмасликни мен таклиф қилиб, айтдим,- дейди туғруқхона бош врачи.\nЗуҳра Нажимова, туғруқхона ташқарисида “рўмол ўрамайсан”, деган талаб қўйганини ҳам мутлақо рад этди.\n– Бу нотўғри информация. Битта информацияни юз хил талқин қилиш мумкин. Уйида қанақа юради, кўчада қанақа юради, менинг ишим йўқ. Мен фақат ишхона учун жавоб бераман. Ишхонага диний либосда кириш ман этилади, чунки бу жамоат жойи ҳисобланади. Бу давлат корхонаси,- дейди 2-сонли туғруқхона бош врачи.\nОзодлик мухбири, Тошкент шаҳар 2-сонли туғруқ комплексининг бошқа ходимлари билан ҳам мавзу хусусида гаплашишга муваффақ бўлди. Ўзи рўмол ўрамаслиги, лекин вазиятдан хабари борлигини айтган туғруқхона ходимларидан бирининг Озодликка микрофонсиз суҳбатда айтишича, ҳақиқатан ходимлардан рўмол ўрамаслик ҳақида тилхат олинган.\n“Бизда ҳозир ҳижобли аёллар ишдан четлаштириляпти. Мажлисларда тушунтириш ишлари олиб бориляпти. Ўтган ҳафтада ҳам мажлис бўлди. Ҳижоб ёки рўмол ўрайдиган аёллардан “бошқа ўрамайман”, деган маънода тилхат олинди. Туғруқхона раҳбариятида уларнинг (рўмол ва ҳижоб ўрайдиган аёлларнинг-таҳр.) рўйхати бор. Улардан тилхат олинган”, дейди туғруқхона ходими.\nОзодликка маълум бўлишича, Тошкент шаҳрининг бошқа туғруқхоналарида ҳам ҳижоб ва рўмол ўрамаслик талаб қилинмоқда.\nСирғалидаги 1-туғруқхона ходимларидан бирининг айтишича, бу муассасада рўмол ўрамаслик талаби анчадан бери амал қилади.\n“Ўтган йилдан бери бу борада талаб айниқса, кучайди. Ҳозир бизда ҳижоб у ёқда турсин, рўмол ўрайдиганлар қолмади. Ҳатто ишга жойлашмоқчи бўлганларга аввалдан тушунтирилади. Бир-икки марта ҳижобли аёллар ишга келди, раҳбарият уларни ишга олмасдан қайтариб юборди”, дейди туғруқхона ходими.\nТошкентдаги бошқа бир туғруқхона бош врачи ўринбосарининг, шахси сир қолиши шарт билан Озодликка айтишича, у ишлайдиган муассаса ходимлари орасида диний либос киймаслик тўғрисида анчадан бери мунтазам тушунтириш ишлари олиб борилади.\n“Бизда ҳижобли ёки рўмоллилар умуман йўқ. Фақат айрим пайтларда азадор аёллар бўлса, маълум муддат рўмол ўраб юриши мумкин”, дейди туғруқхона расмийси.\nШу йилнинг апрель-май ойларида Фрағона, Қўқон, Марғилон, Тошкентшаҳарларидаги марказий бозорларда аёлларнинг бошларидан ҳижоб ва рўмолларини ечиб олиш кампанияси ўтказилгани ҳақида Озодлик хабар қилган эди.\nБу тадбирни амалга ошириш ишларига бутун бошли ички ишлар бошқармалари ва бўлимлари сафарбар этилгани тўғрисида хабар қилган эдик.\nҲижоб ва рўмолга қарши кампаниянинг янада кучайиши кейинги пайтларда ўзбекистонликлар, айниқса ёшлар орасида “Исломи давлат” экстремист гуруҳи ғояларини ёқловчилар кўпаяётгани билан изоҳланмоқда.\nЛекин айрим таҳлилчилар, айниқса, диндор аёлларга таъқибнинг кучаяётгани аксинча мўътадил мусулмонлар орасида ҳам радикаллашувнинг кучайишига ҳисса қўшишишидан огоҳлантиради.\nЎзбекистон маъмурий кодексининг 184-моддаси 1-бандига кўра, диний ташкилотлар хизматчиларидан ташқари фуқароларининг жамоат жойларида ибодат либосларида юришлари жарима ёки 15 суткагача маъмурий қамоқ билан жазоланиши мумкин. “Виждон эркинлиги ва диний ташкилотлар тўғрисида”ги қонуннинг 14-моддасида ҳам “фуқароларнинг жамоат жойларида диний либосда юришларига йўл қўйилмаслиги” айтилган.\nАйни пайтда Ўзбекистон Конституциясининг 31-моддасида “Ҳамма учун виждон эркинлиги кафолатланади. Ҳар бир инсон хоҳлаган динга эътиқод қилиш ёки ҳеч қайси динга эътиқод қилмаслик ҳуқуқига эга” дея белгиланган.\nÖzbek emekliler zorla pamuk tarlasına götürülüyor


Qalampir.uz - 64 йиллик цирк фаввораси ҳамда метро бекатига атаб янги марка чоп этилди\n64 йиллик цирк фаввораси ҳамда метро бекатига атаб янги марка чоп этилди\n15:47, 12.10.2017 Жамият\nПочта маркалари “Ўзбекистон почтаси” АЖ томонидан тайёрланган.\nЎзбекистон Республикаси ахборот технологиялари ва коммуникацияларини ривожлантириш вазирлиги томонидан 5 октябрдан “Тошкент метрополитени” ва “Тошкент фавворалари” туркумидаги почта маркаси муомалага киритилди.\nУшбу почта маркалари “Ўзбекистон почтаси” АЖ томонидан тайёрланган бўлиб, почта маркасида Тошкент метрополитенининг “Юнус Ражабий” метро бекати ҳамда Хадра майдонидаги Тошкент Цирки ёнида жойлашган фаввора тасвирланган.\n“Тошкент метрополитени” маркаси 4 минг сўм, “Тошкент фавворалари” маркаси эса 2,7 минг сўмга баробар номинали ўрнатилган.\nМаълумот учун, “Юнус Ражабий” метро бекати “Юнусобод” йўналишида жойлашган бўлиб, кўп устунли иккита ерости вестибулларидан иборат. Бекат ўзбек бастакори Юнус Ражабий шарофатига атаб номланган ва 2001 йил 26 октябрда ишга туширилган.\nХадра майдонидаги Тошкент Цирки ёнида жойлашган ажойиб фаввора 1953 йилда архитекторлар М.Булатов ва Л.Караш лойиҳалари асосида қурилган.\nТеглар:Маркалар чоп этиш Тошкент метрополитени Тошкент цирки\nАбдусалом Азизов Имомали Раҳмон билан учрашди\nМетро жетонлари ўрнига махсус карточкалар жорий этилади\n12:53, 06.11.2017 2 796\nМетронинг “Юнусобод йўналиши” учун 19 хилдаги дизайн лойиҳалари кўриб чиқилмоқда\n11:14, 03.11.2017 2 596\nЭлектричка қурилмайди, Тошкентда ер усти метроси қурилади\n09:07, 18.10.2017 3 669\nФото: Қўйлиқ метросининг қурилиш ишлари бошланди\n11:26, 14.10.2017 4 304


Муқаддас Китобга асосланган юзлаб тиллардаги видео лавҳаларнинг тайёрланиш жараёни\nТИЛИДА ЎҚИШ албан амхар антанкарана арабча арман африкаанс баск батак (тоба) бислама валенсий валлий венгер га галисий грек гренланд грузин дат зулу илоки инглиз индонез испан итальян киньяруанда кирунди конго корейс коса крио лингала литва луо майя македон малагаси малаялам мегрел науатль (Хуастека) немис непал нидерланд норвег озарбайжон оромо отоми (Мескиталь водийси) панжоб поляк понапе португал португал (Португалия) румин рус сапотек (истмус) сепеди серб серб (лотин ёзувида) сингал словак словен суахили тагал таити тараскан телугу тиграй тожик тотонак тсонга турк украин умбунду урду фанти фин форс француз хауса хитой (путунхуа, анъанавий) хитой (путунхуа, соддалаштирилган) хорват цельталь цоцил чех чичева чол швед эстон яван япон ўзбекча қирғиз\nЯҳова Шоҳидлари ўзларининг таржима ишлари билан таниқлидирлар. Биз 2014 йил ноябрь ойигача Муқаддас Китобни 125 та тилга, унга асосланган адабиётларни эса 742 та тилга таржима қилдик. Шунингдек, таржима ишимизга видеолар ҳам киради. 2015 йил январь ойига келиб «Йиғилиш Залида нималар бўлади?» номли видео лавҳа 398 та тилга, «Нега Муқаддас Китобни тадқиқ қилиш керак?» номли видео лавҳа эса 569 та тилга таржима қилинди. Бу иш нега ва қандай амалга ошириляпти?\n2014 йили март ойида Яҳова Шоҳидларининг Етакчи кенгаши барча филиалларга биринчи навбатда, Муқаддас Китоб тадқиқини бошлашга ёрдам берадиган видео лавҳалар учун имкон қадар кўпроқ тилларда аудио ёзувлар тайёрлашлари кераклигини айтди.\nВидео маҳсулотларни таржима қилишнинг бир нечта босқичлари бор. Авваламбор, маҳаллий таржимонлар гуруҳи матнни таржима қилишади. Кейин, видеодаги овозларга мос дублёрлар танланади. Аудио-видео гуруҳи, таржима қилинган тилнинг аудиосини ёзиб олади, ёзиб олинган овозни қайта ишлайди ҳамда экранда кўрсатилган матнни тайёрлайди. Охирида, аудио, матн ва видео битта файл қилиб бирлаштирилиб, тайёр маҳсулот сайтга қўйилади.\nБаъзи филиалларда ўзининг овоз ёзиш студияси ва бу ишни бажариш учун ўргатилган кишилари ҳам бор. Лекин олис ҳудудларда гапириладиган ва таржима қилинадиган тиллар ҳақида нима деса бўлади?\nДунё бўйлаб овоз ёзиш бўйича мутахассислар портатив аудио мосламалардан кенг кўламда фойдаланишмоқда. Мутахассисларимиз овоз ёзиш дастури ўрнатилган ноутбукдан ва микрофондан фойдаланиб, студияни офисда, Йиғилиш Залида ёки уйда ўрнатиши мумкин. Таржима қилинган тил она тили бўлганлардан дублёр, режиссёр ҳамда корректор танланади. Овоз ёзиш жараёни якунланганидан кейин, ёзилган овоз маъқулланса, аудио мутахассис мосламаларни йиғиштириб, бошқа ҳудудга кетиши мумкин.\nБу туфайли олдингига қараганда уч баравар кўпроқ тилларда видеоларни тайёрлаш имкони очилди.\nБу видеолар ақл бовар қилмас даражада самара бермоқда. Кўп одамлар учун видеоларимиз — уларнинг она тилисидаги илк видеодир.\nВидео таржима қилинаётган тиллардан бири — пижантжатжара тилидир. Мазкур тилда Австралиянинг 2 500 дан зиёд аҳолиси гапиради. Бу тил Шимолий ҳудуднинг Алис-Спрингс номли жойида ёзиб олинди. Овоз ёзиб олинишида ёрдам берган Каллан Томас шундай деб бўлишди: «Бу видеолар катта муваффақиятларга эришди. Маҳаллий кишилар планшетдан кўз узмасдан видеони томоша қилишади ва бундай видеоларни қаердан топиш мумкинлигини сўрашади. Мазкур тилда жуда кам адабиёт мавжуд. Шу сабабли, улар она тилида бирор нарса эшитишса ва айниқса кўришса ҳайратланишади».\nКамерунлик иккита ваъзгўй дарёда каноэда (қайиқ) сайр қилаётганида пигмейлар қишлоғида тўхтаб, маҳаллий мактабда дарс берувчи қишлоқ оқсоқоли билан суҳбатлашибди. Оқсоқол басса тилида гапиришини билгач, биродарларимиз унинг она тилисида «Нега Муқаддас Китобни тадқиқ қилиш керак?» номли видео лавҳани кўрсатишибди. Бу унга катта таассурот қолдирибди ва у баъзи бир адабиётларимиздан беришларини сўрабди.\nИндонезиянинг бир қишлоғидаги дин раҳбари Яҳова Шоҳидларига қарши чиқиб, ўша ҳудудда тарқатилган барча адабиётларни йиғиб ёндириб юборибди. Бошқалар эса, дўқ-пўписа қилиб Йиғилиш Залини ёқиб юборишни айтишди. Кейинчалик тўртта полициячи имондошимизнинг уйига бориб, уни ва оиласини сўроқ қилишибди. Улар Йиғилиш Залида нималар бўлиши ҳақида қизиқишибди. Шунда имондошимиз уларга индонез тилида «Йиғилиш Залида нималар бўлади?» номли видео лавҳани кўрсатибди.\nВидео лавҳани кўриб бўлгандан кейин полициячилардан бири шундай дебди: «Одамлар сизлар ҳақда нотўғри фикрда эканлигини ва сиз ҳақингизда умуман билмаслигини энди тушундим». Бошқаси эса, шундай деб сўрабди: «Бу видеони бошқаларга кўрсатиш учун ўзимга олсам майлими? Бу видео сизлар ҳақингизда тўғри маълумотни етказиб беради». Ҳозир полициячилар Яҳованинг Шоҳидлари ҳақида ижобий нуқтаи назарда ва уларни ҳимоялаб келяпти.\nАгар сиз бу видеоларни кўрмаган бўлсангиз, уларни ўзингизнинг она тилингизда кўришга нима халақит беряпти?


Манзилингиз:Муслимаат»Илм ва амал»Рўза»Лайлатул қадр ҳақида\n1. «Албатта, Биз У(Қуръон)ни Қадр кечасида туширдик». Бу ояти каримада зикр қилинаётган Қуръони Каримнинг туширилиши Лавҳул Маҳфуздан бу дунё осмонига туширилишидир. Бу маъно Ибн Аббос розияллоҳу анҳудан ривоят қилинган. Ана ўша ҳодиса Қадр кечасида содир бўлганини ушбу ояти карима очиқ айтиб турибди. Қуръони карим бу дунё осмонидан Пайғамбаримиз соллаллоҳу алайҳи васалламга бўлиб-бўлиб, йигирма уч йил давомида туширилган. Демак, бу ояти кариманинг маъноси биз Қуръонни Лавҳул Маҳфуздан бу дунё осмонига Қадр кечасида туширдик, дегани бўлади.


Октябрь 2017 - DAVOLASH\n31.10.2017 28.12.2017 Davo\nЖИНСИЙ ОЛАТ ЎЛЧАМИ ЖИНСИЙ ОЛАТ ЎЛЧАМИ Эркакларнинг асосий қисмини, ҳаёти давомида бир марта бўлса ҳам, қуйидаги саволлар ташвишга солади: жинсий олатимнинг ўлчами етарлими, қониқтира оламанми, қандай қилиб катталаштирсам бўлар экан, аслида нормаси қанча?\nЖИНСИЙ АЛОКАГА ТЎЙМАСЛИК\nЖИНСИЙ АЛОКАГА ТЎЙМАСЛИК ЖИНСИЙ АЛОКАГА ТЎЙМАСЛИК «Ўзимни жинсий алоқа қилишдан тўхтата олмаяпман. Икки хаёлимнинг бири сексуал фантазияларда. Жуда ҳам сиқилиб кетдим. Ишлашга вақт ажрата олмайман. Ошна-оғайнилар билан ҳам дўстлик муносабатларимизда муаммо чиқа бошлади. Ўзимни жуда ҳам айбдордек ҳисқиляпман.\nЖинсий ҳаёт стрессга карши\nЖинсий ҳаёт стрессга карши Жинсий ҳаёт стрессга карши Аёлингиз ошхонада идиш-товоқни тарақ-туруқ қилиб, сизга аччиқ-тирсиқ қилса, сизнинг ишхонангизда эса муаммолар туғилиб, кайфиятингиз бузилса, эр-хотин арзимаган нарсага айтишиб қолсаларингиз, ақлни ишлатиб, ҳеч бўлмаганда ўзингизни бир неча дақиқага қўлга олинг ва “Жаҳл келганда ақл кетади”, деган нақлни эсланг. Яхшиси, эр-хотин ўзаро келишиб, “муҳаббат қасрига” йўл олинг. Жинсий яқинлик онларида инсон организми қонга тинчлантирувчи окситоцин гормонини ишлаб чиқаради, ўз навбатида оксицотин стресс гор- мони кортизон даражасини пасайтиради. Шу- нингдек, сизга куч-қувват бағишлаб, бу дунёда ёлғиз эмаслигингизни ҳис қилишга ёрдам беради. Шунда сиз келажакка…\nБАЛАНИТ ВА БАЛАНОПОСТИТ БАЛАНИТ ВА БАЛАНОПОСТИТ Баланит – жинсий олат (закар) бош қисмининг яллиғланишидир. Ушбу касалликка чалинган беморда олат боши соҳасида ачишиш, қичишиш аломатлари, лоҳаслик, бош оғриғи, тана ҳароратининг кўтарилиши, баъзан чов соҳасида лимфа тугунларининг катталашиши кузатилади. Баланитнинг оддий, диабетик, гангреноз, ҳалқасимон эрозияли, йирингли-ярали турлари бор.


20:45, 05.06.2021 // 43370\nШавкат Мирзиёевнинг мутасаддиларга эътирози, Spark совға олган шоира, комбайн бошқариб, ғалла ўрган Президент – Сурхондарёга ташрифдан репортаж (фото)\nПрезидент Шавкат Мирзиёев 2021 йилнинг ёз фаслидаги илк ташрифини Сурхондарё вилоятидан бошлади. 1—2 июнь кунлари вилоятнинг бир қанча туманларида бўлиб, ўнлаб объектларни кўздан кечирган давлат раҳбарига бу гал ҳам маҳаллий журналистлар ҳамроҳ бўлди. Икки кунлик амалий ташрифни жойидан ёритиб борган «Дарё» мухбирлари қуйида эътиборга молик лаҳзалар муҳрланган репортажни ҳавола қилади.\n601 гектар майдонга қурилаётган йирик лойиҳа\nПрезидент ташрифнинг биринчи куни дастлаб Шеробод туманидаги қуёш фотоэлектр станцияси қуриладиган майдонга борди.\nҚайд этилишича, мазкур лойиҳа учун эълон қилинган икки босқичли тендерда БААнинг Masdar компанияси энг арзон тариф таклиф этиб, ғолиб бўлган. Лойиҳа доирасида ушбу компания томонидан қуввати 457 МВт бўлган қуёш фотоэлектр станцияси қурилади. Шунингдек, 220 кВт кучланишли янги нимстанция ва «Сурхон» нимстанциясига уланиш учун 52 километрлик электр узатиш тармоғи барпо этилади.\n«Ушбу фотоэлектр станция қурилиши натижасида Сурхондарёнинг ўзида йилига 340 миллион куб метр табиий газ тежалиб, камида 350 мингта хонадон электр энергияси билан таъминланади. Бу лойиҳани амалга ошириш кераклигини ҳаётнинг ўзи мажбур қиляпти. Шу боис ҳар бир киловатт-соат электр энергиясини 1,8 сент нархида сотиб олиш имконияти пайдо бўлиб, бу республикамиз ва вилоят иқтисодиёти учун жуда катта ютуқ ҳамда аҳолига енгилликдир. Умуман олганда, ушбу станциянинг барпо этилиши, унда ишлаб чиқариладиган электр энергияси ва янги инфратузилмалар вилоятнинг комплекс ривожланишига катта туртки бўлади», — деди Президент.\nТаъкидланишича, қуёш фотоэлектр станцияси учун 601 гектар майдон ажратилган. Masdar компанияси 260 миллион доллар тўғридан-тўғри инвестиция жалб қилади. Станциянинг йиллик ишлаб чиқариш ҳажми 1,04 миллиард кВт/соатни ташкил этади. Иншоотни 2023 йилнинг кузигача ишга тушириш режалаштирилган.\nТашриф мобайнида Шавкат Мирзиёев қуёш фотоэлектр станцияси қурилиши муносабати билан унинг пойдеворига капсула қўйди.\n«Анорчилик бўйича анъана бор, лекин илм йўқ»\nБиринчи рақамли вертолёт орқали иккинчи манзилга етиб борган давлат раҳбари Шерободдаги 43 гектарли анор боғида бўлди.\n«Сардорбек Султонбек» МЧЖ томонидан туманнинг «Бўстон» маҳалласида ташкил этилган ушбу боғда 30 минг донадан зиёд қозоқи навли анор экилган. Кўчатлар бу йилдан ҳосилга кирди, анорлар август ойида пишиши кутилмоқда.\nПрезидент шу ерда Тошкент давлат аграр университетининг Термиз филиали тадқиқотчилари ва анорчилик бўйича тажрибага эга мутахассислар билан учрашиб, суҳбатлашаркан, хусусан, шундай деди: «Бизда анорчилик бўйича анъана бор, лекин илм йўқ, китоб йўқ, лаборатория йўқ. Анор жайдари усулда етиштириляпти. Касалликдан ҳимоя қилишни ҳамма ҳам билмайди. Энг катта нарса — нав керак. Кейин шу навни хонадонларга киргазиш зарур. Анорчилик бўйича Фарғона мактаби бошқача бўлиши керак, Сурхондарё мактаби бошқача бўлиши керак. Иккита илм мактаби, икки хил рақобат бўлиши лозим».\nШавкат Мирзиёев мутасаддиларга Сурхондарёда қишлоқ хўжалигини инновацион йўналтириш бўйича институт ташкил этиш, анор билан бирга лимон, хурмо етиштиришни кўпайтириш ва экспорт салоҳиятини ошириш бўйича кўрсатмалар берди.\n«Меҳнат бўлмаса, даромад бўлмайди»\nДавлат раҳбарининг кортежи йўл-йўлакай туманнинг «Каттабоғ» маҳалласида анорчилик билан шуғулланаётган Абдураҳмон Каримов хонадонида ҳам тўхтади.\nПрезидент кўп йиллик тажрибага эга тадбиркор-деҳқон билан мулоқот қиларкан, «Ҳеч қайси давлат, ҳеч қайси миллат меҳнатсиз ривожланмаган. Менинг энг катта ниятларимдан бири – сизга ўхшаган меҳнатсевар халқимизнинг барчасини меҳнатга даъват қилиш. Мана сизнинг ‘Абдураҳмон анорчи’, деган номингиз бекорга тарқалмаган, бу меҳнатингиз натижаси-да! Ўн, ўн беш йил олдин фаолиятингизни бошлаган пайтингизда сизга ҳеч ким ишонмаган-ку, тўғрими?!», — деди.\nШундан сўнг, Шавкат Мирзиёев устазода анорчининг оила аъзолари билан суҳбатлашди.\n«Меҳнат бўлмаса, даромад бўлмайди. Шу ҳовлида, шу томорқада меҳнат қилганларингиз учун, раҳмат. Ўзи бутун дунёда меҳнат қилган одам ҳеч қачон хор бўлмайди. Ҳозир айтиб берган гаплари менга маъқул келди. Ҳар бир оила ўз меҳнати билан тинчликни яраца, ҳар бир хонадонни сизлардек меҳнат қилишга ўргатиб олганимизда эди, мамлакатда кам таъминланган оиланинг ўзи бўлмасди. Сизларга миннатдорчилик билдираман, илоҳим, фарзандларингиз камолини, невараларингиз бахтини кўринглар, соғ бўлинглар», — дея самимий хайрлашди Президент.\nШунингдек, давлат раҳбари маҳалла фаоллари, нуронийлар ва анорчиликнинг ҳадисини олган деҳқонлар билан ҳам мулоқот қилди.\n«Ер камбағалликдан қутқаради, одамни боқади»\nПрезидент «Шеробод агро импекс» МЧЖга қарашли 29 гектарлик замонавий иссиқхонани кўздан кечирди. Мазкур мажмуа 2020 йили ишга туширилган бўлиб, у ерда помидор, бодринг, булғор қалампири, бақлажон каби бозорбоп маҳсулотлар етиштирилмоқда. Бу ерда 200 нафар маҳаллий ёшлар меҳнат қиляпти.\nШавкат Мирзиёев ушбу ҳудудда ташкил этилган «Шеробод анор импекс» корхонасида ҳам бўлди. 5 миллион долларлик мазкур лойиҳа натижасида анорни қадоқлаш ва қайта ишлаш йўлга қўйилган. Ускуналар Жанубий Корея ва Словениядан келтирилган. Корхона 6 минг тонна қадоқлаш, 2 минг тонна анор шарбати ишлаб чиқариш қувватига эга. Бу ерда 70 киши иш билан таъминланган.\nМаълум қилинишича, анор меваси аҳоли ва боғдорчилик хўжаликларидан сотиб олинади. Анор бўлмаган пайтда корхона тўхтаб қолмайди. Мева-сабзавот ва полиз маҳсулотларини саралаб, бозорга чиқаради.\n«Энди сектор раҳбарлари мутлақо бошқача иш тизимига ўтади. Давлатнинг вакиллари мана шундай катта кластерлар билан халқ ўртасида кўприк бўлади. Шерободда 74 та маҳалла бўлса, ҳар бирининг ичига киради, одамларнинг қизиқишига кўра, таклиф берилади. Маҳсулотни қабул қилиб олувчи кластерлар бозорни ўрганади, энг талаб юқори бўлган товарга буюртма беради. Томорқа – озиқ-овқат дегани, ер камбағалликдан қутқаради, ер одамни боқади, энг асосийси, тўғри тақсимотда», — деди давалат раҳбари.\nКомбайнни бошқариб, ғалла ўрган Президент\nДавлат раҳбари Ангор туманидаги «Ангор Сурхон ғурури» кластерида бўлиб, ғалла ва ғўза ривожини кўздан кечирди.\nУшбу кластернинг умумий ер майдони 11 минг гектардан кўп. Шунинг 4 минг 870 гектарида ғалла етиштирилмоқда. Бу йил Россиядан касалликларга чидамли ғалла навлари келтириб экилган. Гектарига 80 центнердан ҳосил олиш кутиляпти. 4 минг 656 гектарда пахта қўшқатор экилган. Калифорния усулида суғориш натижасида сув сарфини 50 фоизга тежашга эришилмоқда. Кластерда сабзавот ва дуккакли экинлар ҳам етиштирилади.\nПрезидент соҳа мутахассислари билан суҳбатда пахтани қўшқатор усулда экишни жанубий ҳудудларда оммалаштириш ва бу орқали юқори ҳосил олиш мумкинлигини қайд этди.\nАҳамиятли жиҳати шуки, Шавкат Мирзиёев шу ерда комбайнни бошқариб, ғалла ўрди.\n«Айритом»да журналистлар билан мулоқот\nКечки соат 19:30. Шавкат Мирзиёевнинг навбатдаги манзили Ўзбекистон билан Афғонистон ўртасидаги ягона ўтказиш пункти ҳисобланган Термиз туманидаги «Айритом» чегара божхона пости бўлди.\nЗамонавий қиёфада қайта қурилган мазкур иншоотда Ўзбекистондан чиқиш ва Афғонистон томондан мамлакатга кириш йўналишида паспорт назорати ва божхона кўриги заллари барпо этилди. Чегара божхона пости «Рақамли Ўзбекистон – 2030» дастури доирасида энг замонавий технологиялар билан жиҳозланган. «Айритом»да бирйўла уч хил — поезд, автотранспорт ва фуқароларга хизмат кўрсатилади. Мазкур божхона постида бир кеча-кундузда 2 минг нафаргача йўловчига хизмат кўрсатилиши мумкин.\n«Бугунги ҳаётимизга бу маъқул. Лекин дунё соат сайин ўзгармоқда. Энди янги поғонага чиқиш керак. Бу ерда ситуацион марказ билан бирга таҳлил маркази ҳам бўлиши зарур. Иқтисодий манфаатдорликни ошириш ва хавф-хатарларнинг олдини олиш бўйича янги таклифлар бериб бориш керак», — деди Президент.\nДавлат раҳбари шу ерда журналистлар билан учрашиб, уларга интервью берди.\n«Саволларга ўтишдан олдин, менга битта нарсани ваъда беришларинг керак: кўряпман, сизлар кўп ҳаракат қиляпсизлар, биз ҳаммамиз мана шу янги Ўзбекистонга масъул ва жавобгар эканимизни билишимиз керак.\nҚаламларинг ўткир бўлишини, халқнинг юрагига етиб боришини, тарозининг икки палласини ҳам, албатта, эътиборга олишларинг керак. Кеча ким эдик, нималар қилгандик, қайси омилларни амалга оширгандик, нима камчиликларимиз бор эди? Одамларимизнинг турмуш даражаси, ислоҳотларга ишончи қандай ошяпти? Ҳамма қўяётган қадамларимиз, сизлар билан қилаётган очиқ мулоқотларимизнинг замири – халқимизга жойларда бўлаётган камчиликларимизни ҳам, ютуқларимизни ҳам рост-рўй етказиш. Бунда сизлар менга кўмакчисизлар», — деди Шавкат Мирзиёев ва сўнгра ОАВ вакилларининг саволларига жавоб қайтарди.\n75 миллион долларлик халқаро марказ\nШундан сўнг давлат раҳбари Термиз халқаро савдо маркази бош режаси билан танишди. 2022 йилда фойдаланишга топширилиши кутилаётган мажмуа учун Термиз туманидан 26 гектар майдон ажратилган. Умумий қиймати 75 миллион доллар бўлган марказда маҳсулотларни қабул қилиш, сақлаш, қайта ишлаш, саралаш ва қадоқлаш мажмуалари қурилиб, савдо хизматлари йўлга қўйилади. Зарур инфратузилма тармоқлари барпо этилади.\nЛойиҳага кўра, бу ерда 1 минг 800 та савдо нуқтаси, 50 минг тонна юк сиғимига эга логистика маркази, 400 ўринли иккита меҳмонхона, шифохоналар, автомобилларга техник хизмат кўрсатиш устахоналари бўлиши мўлжалланган. Корпусларнинг биринчи қаватида савдо нуқталари, иккинчи қаватида енгил ишлаб чиқариш корхоналарини жойлаштириш кўзда тутилган. Марказнинг қурилиш ишларини бошлаш учун Тикланиш ва тараққиёт жамғармасидан 10 миллион доллар ажратилди.\nГиламчилик лойиҳаси маъқулланди\nПрезидентнинг илк ташриф кунидаги сўнгги манзили Термиз шаҳридаги Afghan bazar carpets корхонаси бўлди. Пиллачилик ва қоракўлчиликни ривожлантириш қўмитаси томонидан Афғонистон тажрибаси асосида жундан гилам тўқиш лойиҳасини давлат раҳбари маъқуллаб, афғонистонлик ишбилармонлар билан ҳамкорликни кенгайтириш, жундор қўй зотларини кўпайтириш бўйича кўрсатмалар берди. Шавкат Мирзиёев корхонада ишлаётган хотин-қизлар билан мулоқот қилди.\nМажмуада Silk road tex корхонаси ҳам ташкил этилади. Унда ипакли мато, ипакли тайёр маҳсулотлар, спорт ва йўл сумкалари ҳамда ипакли гилам ишлаб чиқарилиши режалаштирилган. Йилига 2 миллион долларликдан зиёд экспорт мақсад қилинган.\n«Ҳамма кўрсаткичлар бўйича сизлар 14-ўринда»\nШавкат Мирзиёев ташрифнинг иккинчи кунини Ҳаким ат-Термизий мақбараси зиёратидан бошлади. Яратгандан юртимизга тинчлик-фаровонлик тилаб дуолар қилинди. Зиёлилар билан суҳбатда аллома боболаримизнинг маърифий меросини чуқур ўрганиш, ёшларни билимли ва фазилатли инсонлар этиб тарбиялаш ҳақида сўз юритилди.\nШундан сўнг Президент раислигида Сурхондарё вилояти фаоллари билан йиғилиш бўлиб ўтди.\nДавлат раҳбари вилоятни комплекс ривожлантириш, «маҳаллабай» тизимда аҳоли ҳаётини яхшилаш бўйича устувор вазифалар ҳақида гапирди. Сурхондарёни янада ривожлантириш учун давлат бюджетидан 1,9 триллион сўм ажратилганини таъкидлади.\nТанқидий-таҳлилий руҳда кечган йиғилишда Президент вилоятдаги депутат ва мутасаддилар фаолиятига эътироз билдирди.\n«Сурхондарёнинг энг олис ҳудудларидаги вазиятни ўзим яхши биламан. Кўмак нуқтаи назардан жуда катта маблағ билан келдик. Бу кичкина маблағ эмас. Қани жамоатчилик, қани депутатлар? Нима учун вилоятга 1,9 триллион сўм пул беряпмиз? Ижтимоий соҳага, йўлларга, узоқ жойларга 20 йил давомида бунча пул ажратмаганмиз. Назорати қани? Депутатларнинг овози қани? Сиёсатни ким амалга оширади? Халқ вакили бўлган, сиз депутатлар, амалга оширасизлар. Туман ҳокимлари, сектор раҳбарлари, маҳалла раислари, депутатлар ўзини қийнаши керак. Агар қийнай олмаса, кетиши керак. Ёш, забардаст, фидойи, билимли кадрлар кириб келиши керак.\nАфсуски, Сурхондарё кўрсатаётган натижалари мени қониқтирмайди. Мен ҳам туман ҳокими, вилоят ҳокими бўлганман. Бундай имкониятлар бўлмаган, пул ажратилмаган. Ахир ҳозир барча шароитлар яратиляпти-ку. Ҳамма кўрсаткичлар бўйича 14-ўринда сизлар, қандай қилиб кабинетга киряпсизлар? Бугун кечагидек яшашга ҳаққимиз йўқ. Туман раҳбарлари, тўртта сектор уйғонса, Сурхондарёда натижа бошқача бўлади», — деди Шавкат Мирзиёев.\nЙиғилишда шаҳар ва туман студияларидаги аҳоли билан очиқ мулоқот бўлди, турли соҳа вакилларининг таклифлари эшитилди.\nПрезидент мактаб ўқувчисига Spark совға қилди\n2 июнь кунининг иккинчи ярмида Президент Термиз шаҳрида қурилган кўп қаватли уйларни бориб кўрди.\n9 қаватли уйларда 208 та хонадон бўлиб, бу ерга илк оилалар кўчиб кела бошлади. Уларнинг айримлари хонадонларни давлат томонидан берилган имтиёзлар асосида олган. Давлат раҳбари шундай икки оила — Наргиза Раҳимова ҳамда Фарруҳ Эгамовнинг хонадонларида бўлиб, улар билан суҳбатлашди.\n15 йилдан бери беморликнинг синовларини тортган Назира Раҳимованинг қизи Рухшона Абдураззоқова журналистларга берган интервьюсида Шавкат Мирзиёев ташрифи ҳақида шундай дейди: «Бу хонадонга кўчиб ўтганимизга 15 кун бўлди. Барча шароитлари бор, замонавий жиҳозлари билан берилди. Давлат раҳбарининг уйимизга оталарча меҳр билан кириб келишлари мени жуда ҳам тўлқинлантириб юборди. Онажоним ўзи бетоб эдилар, давлат раҳбари онам ва менинг ҳолимдан хабар олгани келганларидан чексиз қувондик. ‘Мана, ёшларга яратилаётган имкониятларни ҳамма кўрсин, билсин, ёшларимиз ўқисин, ўргансин. Рухшонадек китобхон, истеъдодли ёшларимиз кўплигидан хурсандман’, дея вилоят ҳокимига Президент фондидан Spark автомашинаси совға қилишлари ҳақида топшириқ бердилар. Мен бундан жудаям хурсандман, келажакда ўз олдимга қўйган мақсадларимни амалда кўрсатиб, яхши натижаларга эришишга астойдил ҳаракат қиламан», — деди у.\nТермиз шаҳридаги 1-сонли Ҳаким ат-Термизий номидаги ёш физик ва математиклар мактаб интернетининг 9-синфида таҳсил олаётган Рухшона Абдураззоқова 2018 йили Термиз шаҳрида «Ёш китобхон» республика кўрик-танловининг вилоят босқичида 10−14 ёшгача бўлган иштирокчилар орасида 1-ўринни эгаллаб, республика босқичига йўл олган. 2020 йилда адабиёт йўналиши бўйича «Зулфия» номидаги давлат мукофоти билан тақдирланган. «Денов гулшани», «Ўзбекистон қизиман» каби шеърий китоблари нашр этилган.\n17:19, 25.10.2021 // 84816\n08:14 Кеча // 73197\n22:28, 25.10.2021 // 64771\n22:44, 25.10.2021 // 56136\n22:58, 25.10.2021 // 45078


Япония ўз армиясига эга бўлиши мумкин\n20:52 / 11.07.2016\n10 июль куни бўлиб ўтган Япониядаги парламент сайловларида бош вазир Синдзо Абэ бошчилигидаги ҳукмрон коалиция ғалабага эришди. Либерал-демократик партия 55, ўнгмарказчи «Комэйто» партияси эса 14 мандат олди. Бу ғалаба Синдзо Абэга қаршиликка учрамасдан иқтисодий ислоҳотлар ўтказиш ва мамлакат конституциясни ўзгартириш бўйича референдум ўтказиш имконини беради. Бу ҳақда The Japan Times хабар тарқатди.\nСайловда давомат 54,7 фоизни ташкил қилди. Бу аввалги сайловдан 2 фоизга кўп. Абэ коалицияси 69 ўриндан 55тасини қўлга киритгач, исталган қонун лойиҳасини қабул қилиши мумкин бўлди.\nОвоз беришда илк бор 18—19 ёшли сайловчилар иштирок этди. Улар ўтган йили сайлов ҳақидаги қонунчиликка ўзгартириш киритилгач шундай ҳуқуққа эга бўлди.\nБош вазир ўзининг бош мақсади сифатида "Абэномика" деб аталган иқтисодий сиёсат юритишни айтиб ўтган. Сўровномалар натижаларига кўра, сайловчиларнинг катта қисми айнан шу ғоянинг самарадорлигига ишонч билдирган ҳолда уни қўллаб-қувватлаган.\nШунингдек, Абэда референдум орқали мамлакат конституциясини ўзгартириш имкони мавжуд. Плебисцитлар Япония армияси ташкил этилиши тарафдори ҳисобланади. Токио Хитойнинг ҳарбий қудрати ортиши ҳамда КХДР ракета синовларини ўтказа бориши ортидан зарур чоралар кўришига тўғри келмоқда. Икки қўшни мамлакат билан ҳам Япония тарихан зиддиятларга эга.\nИккинчи жаҳон урушида мағлуб бўлганидан кейин Япониянинг алоҳида армияга эга бўлиши чекланганди. Конституциянинг тўққизинчи моддасида бу қайд этилган.\nЯпония ҳудудида америкалик ҳарбийлар жойлаштирилган. Улар мамлакат хавфсизлигини таъминлаши кераклиги белгиланган.\nШу билан биргаликда, Японияда ўз-ўзини мудофаа қилиш кучлари мавжуд. Ўз ичига қуруқлик қўшинлари, денгиз кучлари ва авиацияни олувчи бу тузилма таркибида 248 минг киши хизмат қилади. 2015 йилнинг сентябрида парламент бу тузилма кучлари мамлакат ташқарисидаги ҳарбий ҳаракатланиши мумкинлигини тасдиқлаганди.


16:56 23 Сентябр 2020\n17:37 26.05.2019 Ҳавола олиш\nТОШКЕНТ, 26 май – Sputnik. Миср авиакомпанияси Тошкентдан Шарм-ал-Шайхга парвозларни амалга оширади, деб хабар қилмоқда маҳаллий ОАВлар.\nПарвозлар Мисрнинг AlMasriya Universal Airlines компанияси томонидан амалга оширилади. Янги йўналиш бўйича рейслар ҳафтанинг чоршанба кунлари амалга оширилади. Дастлабки парвоз 12 июгнга белгиланган. Йўловчилар Airbus-320 самолётларида парвоз қилишади.\nМаълумот учун, Мисрнинг Шарм-ал-Шайх шаҳри бу дунёдаги энг машҳур дам олиш масканларидан бири ҳисобланади. У ерда қишин-ёзиқ иссиқ бўладиган қулай пляжларда чўмилиш ҳамда жуда чиройли денгиз ости манзараси ва денгиз балиқларини кузатиш имконияти бор.\n2015 йилга қадар Россиялик сайёҳлар орасида Шарм-ал-Шайх жуда оммавий йўналиш эди. У ерга биргина Москванинг ўзидан кунига 20дан ортиқ парвозлар амалга оширилар эди. 2015 йилнинг 31 октябрида Синай ярим ороли устида содир бўлган фожеадан сўнг ушбу йўналишда чартер парвозлар амалга ошириш таъқиқланган эди.


"Бавария" тезроқ Боатенгдан қутулмоқчи\n5 август, 2020, 16:54\nҲозирча расмий таклифлар йўқ.\n“Бавария” клуби раҳбарияти жамоанинг марказий ҳимоячиси Жером Боатенгни жорий ёзги трансферлар давридаёқ сотиб юборишни режалаштирмоқда.\nГерманиялик журналист Кристиан Фальк ўзининг твиттердаги саҳифасида ёзишича, мюнхенликлар ҳозирча 31 ёшли футболчининг трансфери юзасидан ҳеч қандай таклиф олмаган. Аммо, бундан аввалроқ, турли ОАВда Боатенгга “Арсенал”, “Челси” ва “Герта” клубларидан қизиқишлар мавжуд экани ҳақида хабарлар тарқалган эди.\nМаълумот учун, Боатенг “Бавария” сафида 2011 йилдан буён тўп суриб келмоқда. У ўтган мавсум Бундеслигада 24 та ўйинда майдонга тушди ва жамоасининг 2 та голига ассистентлик қилди.\nФото Боатенг сочини бинафша рангга бўяди (ФОТО)\n"Бавария"нинг 5 нафар футболчиси учун бу иккинчиси бўлди\nПСЖ - "Бавария". Финал олдидан ҳар иккала жамоа мухлислари учун хушхабарлар бор


Экспорт қилувчиларга давлат томонидан ёрдам кўрсатиш давом эттирилади | NORMA.UZ\nЭкспорт қилувчиларга молиявий кўмак, аввалгидек, Инвестициялар ва ташқи савдо вазирлиги ҳузуридаги Экспортни рағбатлантириш агентлиги томонидан кўрсатилади (31.12.2020 йилдаги 826-сон ВМҚга қаранг). Ушбу қарор ўз кучини йўқотган 11.09.2019 йилдаги 756-сон ВМҚ ўрнига қабул қилинди.\nМолиявий ёрдам олиш учун экспорт қилувчи ташкилотлар томонидан ариза ва буюртманома-анкетанинг тасдиқланган шакллари тўлдирилади ва уларга йўналишга қараб зарур ҳужжатлар илова қилинади. Илова қилинадиган ҳужжатлар рўйхатига ўзгартиришлар киритилди. Энди экспорт қилувчи ташкилотларда солиқлар бўйича қарздорлик ҳамда муддати ўтган кредиторлик ва дебиторлик қарздорликлари мавжуд эмаслиги тўғрисидаги маълумотнинг тақдим этилиши талаб қилинмайди. Бироқ экспорт операциялари бўйича муддати ўтган дебитор қарздорлиги мавжудлиги молиявий ёрдам кўрсатишни рад этиш учун асослардан бири ҳисобланади.\nАриза ва унга илова қилинган ҳужжатлар, аввалгидек, 7 иш куни давомида кўриб чиқилади. Қабул қилинган қарор ҳақида билдиришнома 1 иш куни давомида почта алоқа воситаси орқали ёки электрон шаклда юборилади. Экспорт қилувчилар томонидан маблағлар сарфланган тақдирда, уларнинг банк ҳисобварағига тегишли қарор қабул қилинган кундан бошлаб 5 иш куни (илгари – 7 иш куни) ичида маблағлар ўтказилади.\nТоварларни (ишлар, хизматларни) тақдим этиш харажатларини компенсациялаш тартибида молиявий ёрдам қуйидаги миқдорларда тақдим этилади:\nстандартларни жорий қилиш ва мувофиқлик сертификатларини олиш йўналишида - – 100%, лекин битта халқаро стандартни жорий қилиш ва сертификатни олиш учун 20 000 АҚШ долларидан кўп бўлмаган миқдорда;


Тошкент транспортини ривожлантириш концепцияси ишлаб чиқилди\nТранспорт вазирлиги Тошкентда йўл-транспорт инфратузилмасини 2025 йилгача ривожлантириш концепциясини тасдиқлаш тўғрисидаги ҳукумат қарори лойиҳасини ишлаб чиқди.\nТОШКЕНТ, 22 дек – Sputnik. Транспорт вазирлиги Тошкентда йўл-транспорт инфратузилмасини 2025 йилгача ривожлантириш концепциясини тасдиқлаш тўғрисидаги ҳукумат қарори лойиҳасини ишлаб чиқди.Ҳужжат лойиҳасида қуйидагиларни тасдиқлаш кўзда тутилган:Асосий эътибор Тошкентда, қулай, жозибадор бўлган шаҳар жамоат транспорти тизимини ташкил этиш, биринчи ўринда пиёдалар, кейинги ўринда мос равишда велотранспорт, шаҳар жамоат транспорти ва шахсий автотранспорт учун қулай инфратузилмани яратишга қаратилган.Концепцияни амалга оширишдаги ёндашувлар қуйидагиларни ташкил этади:Концепциянинг амалга оширилиши натижасида 2025 йилда:Бу лойиҳани ишлаб чиқишга президентнинг оғзаки топшириқлари асос бўлган. Унга Туркиянинг тажрибали экспертлари жалб этилган.Ҳужжатда ёзилишича, пойтахт ҳудуди кенгайиб бориши, янги ишлаб чиқариш объектлари пайдо бўлиши ҳамда аҳолига кўрсатиладиган транспорт хизматлари сифатини ошириш, йўловчи ташиш транспорти хизматларига бўлган эҳтиёж ва талабни тўлиқ қондириш мақсадида шаҳар йўловчилар транспорти йўналишлар тармоғини тубдан қайта кўриб чиқиш долзарблигини кўрсатмоқда.Лойиҳа муҳокамаларида 2022 йилнинг 5 январигача иштирок этиш мумкин.\n18:14 22.12.2021 (янгиланди: 18:15 22.12.2021)\n© Sputnik / Евгений Биятов / Фотобанкка ўтишАвтомобильная дорога, архивное фото\nЯнги концепция шаҳар жамоат транспорти ва шахсий автотранспорт учун қулай инфратузилмани яратишни кўзда тутади. Шаҳар кўчаларидаги тирбандликларни камайтириш мақсадида йўл бўйи пулли тўхташ жойлари пайдо бўлиши мумкин.\nТОШКЕНТ, 22 дек – Sputnik. Транспорт вазирлиги Тошкентда йўл-транспорт инфратузилмасини 2025 йилгача ривожлантириш концепциясини тасдиқлаш тўғрисидаги ҳукумат қарори лойиҳасини ишлаб чиқди.\nҲужжат лойиҳасида қуйидагиларни тасдиқлаш кўзда тутилган:\nТошкент шаҳар транспорти ва йўл-транспорт инфратузилмасини 2025 йилгача ривожлантириш концепцияси;\nТошкент шаҳри ер усти йўловчилар транспортининг янги йўналиш тармоғини 2022−2025 йилларда жорий этиш дастури;\nШаҳар йўловчилар транспорти ҳаракат таркибини 2022−2025 йилларда янги замонавий "яшил" автобусларни харид қилиш йўли билан янгилаш дастури;\nТранспорт-ўтиш боғламаларини 2022−2025 йилларда ташкил этиш дастури;\nТошкент шаҳар транспорти ва йўл-транспорт инфратузилмасини 2025 йилгача ривожлантириш концепциясини2022−2025 йилларда амалга ошириш бўйича "Йўл харитаси".\nАсосий эътибор Тошкентда, қулай, жозибадор бўлган шаҳар жамоат транспорти тизимини ташкил этиш, биринчи ўринда пиёдалар, кейинги ўринда мос равишда велотранспорт, шаҳар жамоат транспорти ва шахсий автотранспорт учун қулай инфратузилмани яратишга қаратилган.\nКонцепцияни амалга оширишдаги ёндашувлар қуйидагиларни ташкил этади:\nшаҳар жамоат транспорти инфратузилмасини ривожлантириш, шу жумладан янги йўналишлар тармоғини ташкил этиш, ҳаракат таркибини замонавий "яшил" турлари билан янгилаш, янги дизайн асосида оралиқ бекатларини қайта қуриш;\nтранспорт-ўтиш боғламалари тизимини яратиш, табақалаштирилган тарифларни жорий этиш;\nвелотранспорт инфратузилмасини ривожлантириш, шу жумладан велотранспорт ҳаракатланиш йўлакларини ва велопарковкаларни қуриш;\nшаҳар кўчаларидаги тирбандликларни камайтириш мақсадида йўл бўйи пулли тўхташ жойларини шакллантириш (биринчи босқичда 10 та кўчада);\nтранспорт воситалари ҳаракатини бошқаришнинг интеллектуал тизимларини, шу жумладан "ақлли светофорлар" ва "ақлли чорраҳалар" тизимларини жорий қилиш;\nюк ташиш тизимини тартибга солиш, бунда юк автомобилларининг шаҳарга киришини маълум вақт оралиғида ҳамда автомобиль вазни инобатга олинган ҳолда чекловларни жорий этиш;\nйўналишсиз такси фаолиятини рақамлаштириш;\nаҳоли гавжум жойларда, вокзал ва аэропортларга туташ ҳудудларда алоҳида йўналишсиз такси тўхташ жойларини ташкил қилиш\nаҳолининг жамоат транспортидан фойдаланиш даражасини 60 фоизга етказиш (кунлик йўловчи ташиш ҳажми ўртача 1,5 млн йўловчи);\nавтомобиллар куннинг "тиғиз" пайтида манзилга етиб бориши учун сарфланадиган ўртача ҳаракатланиш вақтининг 50 дақиқадан 35 дақиқагача қисқариши;\nшаҳар марказида ҳаракатланаётган енгил автомобиллар сонининг 20 фоизгача кисқартирилиши;\nавтомобилларнинг тўхташи ва тўхтаб туриши билан боғлиқ қоидабузарликлар сонининг камайиши;\nумумий йўловчилар оқимининг 10−15 фоизи велосипед транспортидан фойдаланиши;\nйўлкира ҳақи тўловининг янги табақалаштирилган турларидан қулай ва арзон бўлганларини йўловчиларга танлаш имкониятини жорий этиш;\nтранспортдан экологияга етказилаётган зарар 35 фоизгача камайиши;\nюк ташиш фаолияти тартибга солинишига эришиш ва бошқалар кутилмоқда.\nБу лойиҳани ишлаб чиқишга президентнинг оғзаки топшириқлари асос бўлган. Унга Туркиянинг тажрибали экспертлари жалб этилган.\nҲужжатда ёзилишича, пойтахт ҳудуди кенгайиб бориши, янги ишлаб чиқариш объектлари пайдо бўлиши ҳамда аҳолига кўрсатиладиган транспорт хизматлари сифатини ошириш, йўловчи ташиш транспорти хизматларига бўлган эҳтиёж ва талабни тўлиқ қондириш мақсадида шаҳар йўловчилар транспорти йўналишлар тармоғини тубдан қайта кўриб чиқиш долзарблигини кўрсатмоқда.\nЛойиҳа муҳокамаларида 2022 йилнинг 5 январигача иштирок этиш мумкин.


Қизиқарли дунё. Самурайлар ҳақида қизиқарли фактлар - Qiziqarli foydali malumotlar\nҚизиқарли дунё. Самурайлар ҳақида қизиқарли фактлар\nCамурай сўзи Японияда ишлатиладиган сўз бўлиб, жанговар билимга эга ва ҳурмат қилувчи деган маънони англатади. Самурайлар аслида ҳизмат қилувчи қуллар бўлишган. Хозирги бизни тушунчамизда эса самурайлар энг зўр жангчилар тушунилади. Давлатни Самурайлар аҳолини 10% ташкил этган. Самурайлар қўрқмас жангчилар бўлганлар. Улар қадимги Японияни аҳолисини энг машҳурлари бўлишган.\nСамурай сўзи эркакча термин бўлиб, япон самурай синфларида аёллар ҳам учраган. Улар қилич билан ва жанг қилиш санатини ўрганишган. Аёл самурайларни «Онна Бугэйся» деб аташган. Аёл самурайлар эркак самурайлар билан бирга жанг қилишган.\nАгар самурайлар катандан фойдаланишса, аёл самурайлар қоидага кўра нагитанадан қиролидан фойдаланишган. Бу қурол инсонни бўйидан баланд лезвиядан иборат чўп бўлган. Уни кўриниши узун қийшиқ қилучни эслатади. Бу қурол бошқаларига қараганда йенгил ва қулай бўлган.\nАрхеологларни тақдиқотлари шуни кўрсатадики, 1580 йили Сенбоне Мацубару уришида аёл самурайлар ҳам иштрок этганлиги маълум бўлган. Топилган суякларни анализ ДНК қилинганида 35 та суяк аёлларга тегишли бўлгани аниқланган.\nҲаттоки аёллар ҳам “Харакири” тажрибани ўтаганлар. Агар уларни эри ёки бошлиғи мажбур қилса, эркаклардан фарқли улар томоғидан ўзларини сўйиб юборганлар.\nҒарбий самурайлар ҳақида\nКим охирги самурай киносини кўрган бўлса, у биладики кам ҳолларда келгиндилар самурай мақомига эга бўлишини.\nТарихда 4 та самурайлар борлиги ҳаммага маълум. Англичан Уильяму Адам, голландиялик Йостену ван Лоденстейну ва Эдвард Шнелл шу билан бирга денгиз офицери Эжену Коллаку бўлган.\nКўпгина қуроллар ва катта миқдордаги кийимлар самурайларни катта қилиб кўрсатган. Амалда эса кўпчилик самурайлар ўртача бўйли бўлишган. 16-аср самурайини бўйи 1,60 дан 1,65 гача бўлган. Ўша вақтларда европалик рицарларини бўйи 1, 80 дан 1,96 гача бўлган.\nЯпонияда фақатгина самурайларга қуролларни олиб юриш руҳсат берилган. Улар ҳоҳлаганларини ўлдиришлари мумкин бўлган. Эркак, аёл, қариялар ҳаттоки боларни ҳам ўлдиришлари мумкин бўлган. Фақатгина жабрланувчиларни статуслари пастроқ бўлиши керак бўлган. Мисол мансаби паст бўлса бемалол ўлдириш имкони бўлган.\nСамурайлар турли қуролларни тақиб юришган. 14 асрларда «Тёкуто» номли қиличлардан фойдаланишган. 15-асрда эса «Катани» деган қайрилган қиличга алмаштирилган.\nНазад Предыдущая запись: Qiziqarli dunyo. Pagon haqida qiziqarli ma’lumotlar\nДалее Следующая запись: Qiziq dunyo. Samuraylar haqida qiziqarli faktlar


Сизга ўхшайманми, дада?! – Bong.uz\n— Дада, менга ақл ўргатманг. Энди ёш бола эмасман, ҳарҳолда.\n— Ҳалиям боласан. Мен ақл ўргатмасам ким ўргатади. Индамай айтган ишларимни қил. Ҳозир калтак ейсан.\n— Йўқ, асло. Ўзим билганимни қиламан. Бундан буён ишларимга аралашманг.\n— Нега аралашмас эканман, ахир, отанг бўлсам?\n— Ота бўлиб, нима иш қилиб бердингиз? Ўзим ишлаб машина олдим, уйни таъмирлатдим. Нима қилган бўлсам, ўз кучим билан эришдим. Сизнинг ҳақингиз қолмади менда.\nКеча қўшни амаким билан ёши йигирмага ҳам тўлмаган ўғлининг юқоридаги “суҳбати”ни эшитиб, турган жойимда тошдек қотдим. Ота билан ўғилнинг муносабати шунақа ҳам бўларкан-да, деган ўй-хаёллар юрагимни эза бошлади. Шу воқеани сўзлаб беряпман-у, бир савол дилимни ўртаяпти: ахир, бунинг тамоман акси бўлиши керак эмасми?\nАрасту: “Одам — ижтимоий мавжудот” деганида ўзи тўлиқ англамаган ҳолда инсон билан жамият ўртасида нафақат узвий боғлиқлик, шу билан бирга тафовут, ҳатто, зиддиятлар ҳам борлигини эътироф этган экан.\n21 га киряпман, ҳали ҳам дадамнинг кўзига тик қараб гапирмайман. Битта мен эмас, опа ва акаларим ҳам. Бирор истагимиз бўлса, онам орқали етказамиз ёки юзимизни ерга хам қилганча зўрға айтамиз. Дадангиз жуда қаттиққўл бўлса керак деб ўйлаётгандирсиз. Асло. Бу қаттиққўллик ёки қўрқишдан эмас. Балки ота ва бола ўртасидаги ҳурмат, андишанинг белгиси. Чунки дадам бизга қаттиқ гапирмаган, бирор марта қўл кўтармаган. Нотўғри иш қиладиган бўлсак, тўғри тушунтирган. Юқоридаги ҳолатни кўриб, дадамнинг бир гапи ёдимга тушди: “Ўғлим, энди ёш бола эмассан. Дунёнинг ишларини кўряпсан. Сизларга тарбия беришда отамнинг ўгитларини қўлладим. Сен ҳам ота бўласан. Шунда унутмаки, фарзандларингни тарбиялаётганингда ота-ўғил ўртасида андиша пардаси бўлиши кераклиги эсингдан чиқмасин. Фарзандларингга қўрслик қилма, вақти келса, эркалат. Лекин бойлик тарбиядан устун эмас. Абдулла Қаҳҳорнинг бир гапи бор: “Ўз болангизга ҳеч… илк маротаба қўл кўтаришингиз қийин. Бир шапалоқ урдингизми – тамом, иккинчи марта қўлингиз ўзидан-ўзи кўтарилаверади. Оила ва фарзанд тарбиясида ҳам шундоқ. Бир куни “сан-ман”га бордингизми, эртасига ёқалашиш ҳеч гап эмас”…\nЮқоридаги каби ота-ўғилнинг суҳбатига бир эмас, икки уч марота дуч келдим. Наҳотки, миллий тарбия ва ахлоқимиз шу даражага бориб қоляпти? Абдулла Қодирийнинг Отабеги, Юсуфбек Ҳожисининг муомаласини доим гапирамиз, тилимизда достон қиламиз. Бироқ бунга амал қиляпмизми? Бу савол ҳар бир отанинг, ота бўлажак ҳар бир эр йигитнинг ўзига берилиши керак бўлган саволдир. Афсуски, ёши бир жойга бориб қолган оталарга жабр қилувчи ва танбеҳ берувчилар ҳам учраяпти. Абу Мансур Мотуридий “Отанг хатоси учун танбеҳ берувчи бўлма” деган. Бундай оталар фарзандига ёшликдан тарбия беришда нотўғри йўлдан боришяпти. Баъзилари билишмайдики,\n“Гўдакликдан ёмон феълга ўрганса,\nЎсиб қотган шохни хам қилиб бўлмас”\nЎғиллар ахлоқий тарбияни отадан олади. Бошқача қилиб айтганда, болалар сувга ўхшайдилар, сув идишининг шаклини олганидек, болалар ҳам отанинг одати, ахлоқини қабул қиладилар. Бундай “кўнгилсизлик”ларда оталарнинг ҳам айби бор. Сабаби фарзандларига тўғри тарбия бера олмаяпти. Баъзи ота-оналарни кўрдим оила ва фарзандлар бахти деб мол-дунёни ҳисоблашади. Озод Шарафиддиновнинг бир гапи бор: “Фарзандларингизни моддий неъматларга кўмиб юборишингиз мумкин, лекин буларнинг ҳеч қайсиси фарзанднинг қобил бўлиб чиқмоғи учун етарли бўлмаслиги мумкин”.\nГапнинг индаллоси шуки, Юсуф Хос Ҳожиб айтмоқчи: “Ота болани кичиклигидан бебош, қўрс, такасалтанг қилиб ўстирса, болада гуноҳ йўқ, барча жафо отада”. Яна бири буким: “Ўғил-қизнинг феъл-атвори ярамас бўлса, бу ярамасликнинг айбдори фақат отанинг ўзидир, бошқа киши эмас. Ота фарзандини ўргатиб, тергаб тарбияласа, улар улғайгач, ўғлим-қизим деб севинса арзийди”.\nPrevious Халқнинг пулини кимлар емоқда?\nNext “…Тур ўрнингдан, кимни боласисан?”\nХалқнинг пулини кимлар емоқда?


Журнал "Экономический Вестник Узбекистана" » (O´zbek) Asrlarga tatigulik 25 yil\nГлавная | Архив номеров | (O´zbek) Asrlarga tatigulik 25 yil\n(O´zbek) Asrlarga tatigulik 25 yil\nЭркин Зокиров, фахрий журналист, Ўзбекистон Журналистлар уюшмаси аъзоси. Матбуот, телевидение ва радиода узоқ йиллар фаолият олиб борган ижодкор кўп йиллик фаолияти давомида халқимиз ҳаёти билан яқиндан танишган, бой ва қимматли маълумотлар тўплаган. Мухбиримиз Муқаддас ЮСУПОВА саксон ёшни қаршилаётган отахон билан «Биз ким эдигу, ким бўлдик?» мавзуида суҳбатлашди.\nМаълумки, ҳар бир инсоннинг ёшига ёш қўшилгани сайин билими, фикри ва дунёқараши янада кенгайиб, ҳаёт ва жамиятга бўлган муносабати, қарашлари ўзгаради. Аммо ўтган умрининг яхши ва ёмон томонлари, ташвишли ва оғриқли паллалари кўз олдида намоён бўлганда эса ёдига кўпроқ болалик даври тушади. Сўнг беихтиёр ўтган даврини ҳозирги кун, турмуш тарзи, атрофда бўлаётган воқеа-ҳодисалар билан қиёслай бошлайди.\nУруш йиллари эди. Тошкентнинг Хастимом маҳалласида истиқомат қилардик, отам урушга кетган. Онам, мен ва бир яшарлик укам хола ва аммаларимиз кўмагида кун кўрардик. Куз фаслининг сўнгги ойи, изғиринли кунлар эди… Онам бир куни бизни колхозда яшайдиган аммамникига олиб борди. Уйнинг ҳали қуриб улгурмаган деворидан чиқаётган зах ҳиди, эски матолар билан тўсиб қўйилган деразалар ўрни, бир чеккага ўрнатилган сандал, уй сатҳидаги кўсак уюми умрбод хотирамга муҳрланиб қолган. Ўшанда ҳаммамиз тун ярмигача ҳолдан тойгунча кўсак чувидик. Сўнгра, бир бурдадан зоғора нон билан қаноатланиб, уйқуга кетдик. Бундай ачинарли ҳолатлар шўро замонига хос оддий воқеа эди.\nЯна бир манзара – талабалик йиллари (чамаси 1955 йиллар эди). Қишнинг қорли-қировли кунида ҳам биз пахта теримида эдик. Ниҳоят, изғирин совуққа инсон бардош беролмай қолгандан кейингина юқори идорадан талабаларни шаҳарга қайтариш ҳақида буйруқ бўлди. Шундай қаҳратон совуқда туман марказигача бўлган 10–12 чақиримдан зиёд йўлни яёв босиб ўтдик. Афсуски, автобуслар ҳали етиб келмаган экан, шу боис яна 12–14 соат чамаси совуқда кутишга мажбур бўлдик. Талабаларнинг аксарияти ўшанда соғлиқларидан айрилиб, анча вақтгача азият чекишган эди.\nКуни-кеча юз бергандек туюладиган яна бир воқеа ҳеч ёдимдан чиқмайди. Пойтахтимиз туманларидан бирида ўтаётган йиғилишда райком секретари илмий текшириш институти раҳбари фикрига қулоқ солмасдан туриб, галстугига ёпишди ва пахтага одам юборишни кечиктираётгани учун куракда турмайдиган сўзлар билан ҳақоратлай бошлади. Тасаввур қиляпсизми, таниқли олим бир зумга бўлса ҳам нигоҳини ердан узолмади. Бу одам ниҳоятда журъатли инсон эди, аммо сиёсатнинг шафқатсиз «қуроли» олдида жуда ожиз эди. Бу ҳақда Ўзбекистоннинг янги тарих китоби (2-жилд)да шундай сўзлар ёзилган: «1917 йил октябрида большевиклар зўрлик билан амалга оширган тўнтариш собиқ иттифоқ халқлари тарихида салкам 75 йил давом этган янги мустамлакачилик саҳифасини бошлаб берди. Натижада, чор мустамлакачилик империяси ўрнини «қизил империя» эгаллади. Янги мустамлакачилик зулми остида яшаган ўлка халқлари большевиклар «социалистик тажрибаси»нинг барча мушкулотларини бошдан кечирдилар. Энг ачинарлиси шундаки, республикадаги ижтимоий-сиёсий, тарихий жараённинг ўта мураккаб ва зиддиятли кечиши кўплаб қурбонлар берилиши, маданий ва маънавий йўқотишларга олиб келди». Шўро даврида республика раҳбарлари Москвадан тайинланиб, ўз ўрнида улар «марказ» манфаатларини кўзлаб сиёсат юритарди. Компартия ягона ҳокими мутлақ бўлиб, унинг айтгани айтган эди.\nМарказнинг мустамлакачилик сиёсати туфайли юртимиздаги маънавий ҳаёт сал қолса издан чиқаёзди. Ҳаттоки, ўзбек халқининг миллий байрами «Наврўз»ни йўқ қилиб, ўрнига замонавий «Навбаҳор» байрами ўтказиш керак, деган таклифлар пайдо бўлди. Халқимизнинг қадимий урф-одати, эзгу анъаналари оёқости қилинди. Ўзбек тилига иккинчи даражали тил деб қаралиб, рус тили давлат ва асосий муомала тилига айлантирилди. Фожеа шу даражага бордики, вафот этган яқинининг жанозасида қатнашган киши, агар у коммунист бўлса партиядан ўчирилиб, ишдан ҳайдалди. Йирик илмий нашр – Қомуслар бош таҳририятида ишлаганим боис, бу хусусдаги ишлардан яхши хабардор эдим. Масалан, Қуръон, Ислом дини ёки миллатнинг улуғ фарзандлари – Амир Темур, Навоий, Бобур ҳақида ёзилган мақолалар марказга – москвалик олимларга тақриз учун жўнатилар, нашрга рухсат улар хулосасига кўра амалга ошириларди. Барча соҳада режалаштириш ва молиялаштириш марказ қўлида бўлгани сабабли, ўз хоҳишинг ёки ташаббусинг билан бирон хайрли ишни амалга оширишинг амри маҳол эди.\nАммо, даврнинг шунча эврилиш ва қийинчиликларига қарамай, халқимиз фидокорона меҳнати эвазига улкан моддий ва маънавий бойликлар яратишда давом этди. Афсуски, бу бойликлар халқ фаровонлиги ва миллат равнақи йўлида хизмат қилмади. Касбим тақозосига кўра вилоятларни кезиб, ўз кўзим билан кўрган манзаралар – хароб қишлоқлар, лойсувоқ уйлар, инсоннинг яшаши ва кун кечириши учун номуносиб турмуш шароитлари, ночорлик, эрксизликка дуч келар эдим. Хайриятки, ойнинг қоронғу кунлари ортда қолиб, ундан бугун аччиқ хотира, элас-элас эсланувчи воқеалар қолди, холос. Буларнинг бари шўролар замонида биз ким эдик, деган саволга жавоб эмасми?!\nЭнди, «Ким бўлдик?» деган саволга мустақил Ўзбекистоннинг эркин ва озод, ҳуқуқлари Конституцияда мустаҳкамланган, ўз ҳаёт тарзини ўзи белгилашга қодир эркин фуқаросимиз, дея оламиз. Мустақиллик ўзбек миллати қадрини юксакларга кўтарди. Ёдимда, 1991 йил сентябрь ойининг боши, яъни Ўзбекистон ўз мустақиллигини эълон қилган кунлар. Республикамизнинг барча вилоят ва туманларида кўтаринки байрам руҳи, ишда юқори кайфият, ҳамма бир-бирини қутлаган, ҳаяжондан кўзларда ёш…\nСир эмас, дастлабки даврларда биз учун ниҳоятда оғир, бениҳоя кўп синовли йиллар бошланди. Кичкинагина оиласининг юкини кўтаролмай, сабр-бардоши етмасдан, охири йўқ кўчаларга кириб кетганлар бўлди. Миллати шаънини, ўзининг инсоний қадр-қимматини оёқости қилганлар-чи? Шу ўринда ўзингга савол бериб, ўйланиб қоласан. Ўзбекистон, дея аталмиш катта оиланинг юкини кўтариш учун қанчалар метин ирода, Оллоҳ берган қанчалар куч-қувват, буюк ақл-заковат керак экан Инсонга?! Сабру бардош билан бирин-кетин марралар, чўққилару довонлар забт этилди. Аста-секин оилаларимизга қут-барака, турмуш тарзимизга фаровонлик кирди. Асрлар давомида кутилган фараҳбахш кунларга сабр-матонат билан етиб келдик.\nЮртбошимизнинг узоқни кўзлаб олиб борган ижтимоий-иқтисодий ислоҳотлари ва бозор иқтисодиёти муносабатларига босқичма-босқич ўтиш сиёсати, ривожланишнинг машҳур беш тамойили асосидаги «ўзбек модели» республикамизда сиёсий, ижтимоий ва иқтисодий барқарорликни таъминлашга хизмат қилди.\nДавлат сиёсатининг бош мақсади – инсон манфаатларига йўналтирилиб, юртимиз қисқа даврда ғалла ва нефть мустақиллигига эришди, халқ фаровонлиги юксалиши учун ишбилармонлик ва тадбиркорлик йўллари очиб берилди. Соғлиқни сақлаш ҳамда таълим тизими, қишлоқ хўжалиги ва ижтимоий ҳимоя, маданият ва илм-фан соҳалари замонавий андозалар даражасида ривожланиши учун етарли шарт-шароитлар яратиб берилгани эса, Ўзбекистонни ҳар жабҳада жадал тараққий этаётган мамлакатлардан бирига айлантирди.\nБиргина матбуот соҳасини олайлик. Президентимизнинг алоҳида ғамхўрлиги, матбуотни ривожлантириш ва такомиллаштиришга оид ўнга яқин қонун, кўплаб қарорлар туфайли қалам аҳлига эркин ижод қилиш, нашр этиш ва ахборот олиш учун кафолатлар тизими яратиб берилди. Ўша олис мустабид замонини бугунги имконият ва имтиёзлар, эркинлик даври билан қиёслаб кўриш инсон табиатига хос жиҳат. Чунки, мендек кекса журналистни бир нарса беҳад қувонтиради. У ҳам бўлса, айнан мустақилликнинг дастлабки 15 йилида – радио ва матбуотда ишладим. Ўша йиллари бутун борлиғим билан фаолият юритдим, десам асло муболаға бўлмас. Мазкур йилларда Мустақиллик эндигина куртак ёзаётган ва жамиятимизда кўплаб ижобий ўзгаришлар, янгиланишларга энди-энди биринчи қадамлар қўйилаётган эди. Мустақиллигимизни мустаҳкамлашга сидқидилдан ҳисса қўшаётган турли касб эгалари, замонамиз қаҳрамонлари билан ҳамсуҳбат бўлдим, улар ҳақида баҳоли қудрат мақолалар ёзиб, репортажлар тайёрладим.\nБугунги журналистларга яратилган ижодий ва техник шарт-шароитлар, соҳадаги жиддий ўзгаришларни кузатар эканман, ўтмиш билан бугунги кун орасида жуда катта фарқ борлигига, мустақиллик даврида беқиёс ва залворли ишлар қилинганига гувоҳман. Инсон омилига эътибор, унинг эркин яшаши ва тўлақонли ҳаёт кечириши учун яратилган шароит, аҳоли фаровонлик даражасининг юқорилиги бугун нафақат менда, балки ҳар бир ёшу қарида шукроналик ҳиссини оширади. Баъзан рўй бераётган давомли янгиликлардан тўлқинланиб, беихтиёр қўлга қалам оламан.\nАммо, бир нарса кундек равшан. Бугунги дориламон кунларга осонликча, ўз-ўзидан етиб келганимиз йўқ. Ўзбекистоннинг мустақиллик учун кураши ва ўтган йиллар мобайнида эришган ютуқлари ҳақида фикр юритганимизда, албатта унинг замирида улкан ирода, мислсиз меҳнат, катта куч ва беқиёс салоҳият ётгани, бунда энг аввало, халққа йўл кўрсатган, улуғ ишларга бошлаган, раҳнамолик қилган шахснинг ролини чуқур англаш зарур.\nЮртбошимиз собиқ шўро тузумидан кейинги беқарор, нотинч даврда республикада барқарорликни мустаҳкамлаб, халқда буюк келажакка нисбатан ишончни пайдо қилди, олдимизга миллат шаънини юксакликка кўтарувчи улкан мақсад ва вазифалар қўйди. У Ўзбекистонда амалга оширилган тарихий ўзгаришларнинг ташаббускори ва раҳнамоси, истиқлол дастурини ишлаб чиққан ва миллий тараққиёт йўлини белгилаб берган давлат арбоби сифатида дунё миқёсида тан олинди.\nИслом Каримов халқаро мезонларга тўла жавоб берувчи Ўзбекистон Республикаси Конституциясининг асосий муаллифи ва уни ҳаётга татбиқ этишнинг кафолатидир. У Марказий ҳокимият ва унинг жойлардаги бўғинларини ислоҳ қилиш, инсон, жамият ва давлат муносабатларини уйғунлаштиришга қаратилган янги сиёсий-ижтимоий тизим тамойилларини яратишга муваффақ бўлган, дунёда бармоқ билан санарли шахслардан бири сифатида бутун дунёга танилди. Шунингдек, Ўзбекистоннинг ҳудудий яхлитлиги, сарҳадларимиз дахлсизлигини ҳимоя қилишга қодир қуролли кучлар, чегара ва ички қўшинларни замонавий ислоҳотлар асосида ташкил этди. Ўзбекистонда адолатсизлик ва тазйиқ авж олган йилларда ўзбек номини ноҳақ таҳқирлардан ҳимоя қилиб, халқнинг ор-номусини, миллий ғурурини тиклашда фидойилик кўрсатди.\nДарҳақиқат, халқимиз бугун барча соҳаларда улкан ғалабаларни қўлга киритмоқда. Бугунги ёшлар кенг дунёқараш, эркин тафаккурга таяниб мустақил яшаш, ўз ҳаёт йўлини ўзи белгилаш салоҳиятига эга бўлди.\nБиз, бугун демократик фуқаролик жамияти барпо этиш йўлидан дадил бораяпмиз. Эзгу ниятга элтувчи йўлимиз, саъй-ҳаракатларимиз ўз мевасини бермоқда. Ўтган чорак аср давомида буюк мақсад сари қўйилган ҳар бир қадамимиз халқимизни юксалиш ва тараққиёт сари етаклаётгани шубҳасиз. Келажак наслимиз асрларга тенг бўлган кураш, интилиш, эврилиш ва янгиланишларга тўлиқ 25 йилни улуғ мақсадлар сари қўйилган буюк ва мустаҳкам пойдевор сифатида эслашига, эзгу ишларнинг муносиб давомчиси бўлишига ишонаман!


Самарқандда “АИ-80” бензини “АИ-91” нархида сотилмоқда\n12:20 / 26.10.2017\nKUN.UZ таҳририяти ходимлари 22-25 сентябрь кунлари хизмат сафари билан Самарқанд ва Қашқадарё вилоятларида бўлди. Ушбу сафар чоғида дуч келинган муаммоли масалалардан бири автомобиль ёқилғиси масаласидир.\nХусусан, Самарқанд шаҳрида ва Жомбой туманида ўзимиз гувоҳ бўлган икки ҳолатда автомобилларга ёқилғи қуйиш шохобчасида* АИ-80 бензини 3000 сўмдан сотилди. Самарқанд шаҳридаги АЁҚШ сотувчисидан нима учун бу нархда сотилаётгани ҳақида сўраганимизда ҳисоб фактураси бўйича АИ-91 навли бензин келганини таъкидлади, аммо ўша қоғозни кўрсатишни сўраганимизда, даставвал “бошлиқ ҳам, бухгалтер ҳам йўқ”, дея жавоб қайтарган бўлса, кейинроқ “ака, нима қиласиз, қўйинг” деган илтимосга ўтиб олди. Ахир, пойтахтнинг аксар АЁҚШларида АИ-91 навли бензинни топиш мушкул иш бўлган бир вақтда Самарқанддаги бир-иккита ёқилғи қуйиш шохобчасида фақат АИ-91 сотилиши шубҳали эмасми?\nИккинчи ҳолатда Жомбой туманидаги АЁҚШда ҳам бензинни 3000 сўмдан харид қилишга тўғри келди.\nҚашқадарё вилоятига сафаримиз эса, бензин масаласида унчалик ҳам қийин бўлмади. Чунки, “пул бўлса, чангалда шўрва” дейилганидек, кўзингизни чирт юмиб 1 литрини 4 мингдан харид қилишга шай турсангиз бас. Фақат сотувчилар бензинга қанча миқдорда газ конденсати қўшилганига кафолат беришмайди.\nСамарқанд-Қарши йўлида бензин олиш учун бирорта АЁҚШ ишлаётганига гувоҳ бўлмадик. Қарши шаҳрида биргина заправка ишлаётганидан хурсанд бўлиб, навбатда турдик, аммо галимиз етиб келгунча ёқилғи тугаб қолганини эълон қилишди. Бу вақтда соат кундузи 13:00 атрофида эди.\nШундан сўнг, Қарши-Самарқанд йўлида очиқ ойдин 5 л, 10 л ўлчамдаги баклажкаларни йўл ёқасига қўйиб, 4 минг сўмдан пуллаётган олғирлардан харид қилишга мажбур бўлдик.\nФото: Самарқанд-Қарши йўлларида “АЁҚШ”лар шундай кўринишда\nШу ўринда савол туғилади: бир пайтлар (аниқроғи 2016 йил ноябрь ойларида) “Ўзбекнефтегаз” МХК бензин нархини кескин оширилишига изоҳ берар экан, нарх барча вилоятларда бир хил қийматга келтирилиши республиканинг барча ҳудудида бензи тақчиллигига чек қўйишини, яъни барча АЁҚШларда ёқилғи танқислиги бўлмаслигини ваъда берган эди. Лекин, амалда ҳамон ўша ҳолатга дуч келинаяпти. Айрим заправкалардаги бензин сифати газ конденсати қўшилгани учун талабга жавоб бермаслигини ҳам мутасадди ташкилотлар ўрганиб чиқишса, мақсадга мувофиқ бўларди.\n*- иккала АЁҚШ манзили ва улардан олинган чек мавжуд, аммо “Ўзбекнефтегаз” МХК ва бошқа идоралар хоҳиш билдирса, уларни бемалол топа олади.


2700 нафар судланганларни авф этиш тўғрисидаги фармон имзоланди « Ўзбекистон Халқ Ҳаракати\n2700 нафар судланганларни авф этиш тўғрисидаги фармон имзоланди\n06 December 2017 - 23:49\nБи-Би-Си радиосининг хабар беришича, президент Шавкат Мирзиёев 2 минг 700 нафар судланганларни авф этиш тўғрисидаги фармонни имзолаган. Бу ҳақда ЎзА хабар берган.\nХабарда айтилишича, мамлакат тарихида илк бор давлат раҳбари бу каби сондаги маҳкумларни авф этиши.\nУнга мувофиқ, “турли ҳолатларда жиноят содир этган, қилган ишидан қаттиқ пушаймон бўлган ва тўғри йўлга кирган, турар-жойи ҳамда жазони ўташ муассасаларида ижобий тавсиф олган 956 шахс жазони ўташ колонияларидан озод этилади.\nРасмий хабарда авфнинг кимларга нисбатан қўлланиши ҳақида маълумот берилмаган, аммо “тўғри йўлга кирган” ибораси одатда диний-сиёсий айблар билан қамалганларга нисбатан ишлатилади.\n“Авф этиш тўғрисидаги ҳужжатга мувофиқ судланганлар тез орада оиласи бағрига ва мамлакатимизда амалга оширилаётган ислоҳотларнинг фаол иштирокчисига айланиши учун жамиятга қайтиш имконига эга бўлади”.\nЧоршанба куни Би-би-си амнистия тартибининг ўзгариши ҳақидаги хабарлар юзасидан Ўзбекистон Сенати раисининг ўринбосари Светлана Ортиқовага мурожаат этган, Ортиқова хоним бу хабарларни тасдиқламаган, аммо рад ҳам этмаганди.\nҲозирга қадар президент фармонларида озодликка чиқариладиган маҳбусларнинг аниқ сони келтирилмаган.\nАмалдаги тартибга мувофиқ, Президент амнистия ҳақида Сенатга тавсия киритади ва Сенат ялпи мажлисида уни маъқуллар эди.\nХалқаро инсон ҳақлари ташкилотлари Шавкат Мирзиёевни ҳокимиятга келганидан буён мамлакат қамоқхоналаридаги минглаб сиёсий маҳбусларни озод этишга чақириб келадилар.


Тожикистонда мактабларнинг дарсликлар учун ижара ҳақи 3 миллион доллардан ошиб кетди\nТожикистон таълим ва фан вазирлиги маълумотларига кўра, мактабларнинг дарсликлар ижара пулидан қарзи 27 млн. сомони ($3.1 млн)ни ташкил қилади. Вазирлик барча мактабларга қарзлар ўз вақтида тўланиши мажбуриятни юклади.\nБиргина Хатлон вилоятида мактабларнинг қарзи 7 млн.380 минг сомони (840 минг долларга яқин)ни ташкил қилади. Мактаб директорлари, ўқув бўлими мудирлари ва синф раҳбарлари уйма-уй юриб ўқувчиларнинг ота-оналаридан пул тўпламоқда.\nХабарларга кўра, Рашт туманида ўқувчилар ва уларнинг ота-оналари тўпланган пулларни вазирлик ҳисобига ўтказиш мақсадида наъматак ва грек ёнғоқлари меваларини йиғиштирмоқда, металлолом ва макулатура топширмоқда.\nҚўрғонтепа шаҳридаги босмахона ходими Давлатмурод Эшмуродовнинг айтишича, қарзлар сўнги 15 йилда тўпланиб қолган. Унинг сўзларига қараганда, мактаблар дарсликлар учун қарзларни қисқа муддатларда тўлашлари керак. Чунки таълим ва фан вазирлиги дарсликларни қайта нашр қилишга эҳтиёж сезмоқда.\nТожикистон таълим ва фан вазирлиги мактабларга уч йил муддатга дарсликларни ижарага беради. Вазирликнинг изоҳ беришича, мактаблар дарсликларнинг қийматидан келиб чиқиб биринчи йилда 34%, иккинчи ва учинчи йили 33 фоиз тўлайди. «Уч йилдан сўнг дарслик мактаб мулкига ўтади. Мактабларнинг раҳбарияти ижарага бериладиган дарсликларнинг нархини уч йилдан сўнг 50 фоизга кўтариши мумкин. Бу пуллар кутубхоналар, ўқитувчиларнинг маошлари оширилиши ёки кам таъминланган оилаларнинг фарзандларини китоб билан таъминлашга сарфланади», - демоқда вазирлик ходимлари.


24.10.2019 18:03 0 1416\nҲукумат қарори (888-сон, 21.10.2019 й.) билан 2019–2021 йилларда Интернет жаҳон ахборот тармоғида миллий контентни янада ривожлантириш бўйича комплекс дастур тасдиқланди.\nДастур миллий веб-ресурслар сонини ўсиши, уларни Интернет тармоғида илгари суриш ва оммалаштириш учун шароит яратиш каби қатор масалаларни назарда тутади.\nДастурга мувофиқ, мактабларда «Информатика» фани дастури ва ўқитиш методологияси илғор хорижий тажрибани инобатга олган ҳолда қайта кўриб чиқилади.\nШунингдек, Ўзбекистон Миллий кино фонди веб-сайти ҳамда Миллий фильмлар веб-портали яратилади.\nДастурга кўра, «Википедия» интернет энциклопедиясига Ўзбекистоннинг машҳур спортчилари ва спорт ташкилотлари фаолияти тўғрисида маълумотлар жойлаштирилади.\nИнтернет тармоғининг UZ доменида фойдали таълимий-маърифий ва мавзули веб-ресурсларни яратувчи муаллифлар ва дастурчиларни рағбатлантириш мақсадида болалар ва ўсмирлар учун яратилган интернет-лойиҳалар республика танлови ўтказилади.\nинтернет кино миллий контент\nТехнология 20/01, 09:06\nЎзбекистонда ижтимоий тармоқлардаги қонунбузарларга қарши жиддий чора кўрилади


Тасаввур қилинг, ҳар сонияда ҳисобингиз 1...\n21.01.2018 20:46 0 116\nТасаввур қилинг, ҳар сонияда ҳисобингиз 1 долларга бойийди. Шунда жамғармангизда дақиқасига $60, кунига — $86 400, йилига эса— $3,2 млн. йиғилган бўларди.\nБу сумма ҳар кимни ақлини шошириб қўяди, аммо дунёнинг йирик компаниялари учун бу денгиздан томчи, холос. Хўш, энг сердаромад компаниялар бир сонияда қанча ишлаб топади? Рейтингни «Apple» бошқаради: компания сониясига $1444, соатига $5,2 млн., кунига $127 млн. ёки йилига $45,7 млрд. ишлаб топади. Иккинчи ўриндан «JPMorgan Chase», учинчи поғонадан «Berkshire Hathaway» жой олган.\nСониясига энг кўп фойда оладиган компаниялар ТОП-15лиги юқоридаги инфографикада келтирилган.\nApple компания даромад солиғи ТОП сония\nХориж 29/01, 17:55


Қонунчиликда парваришга муҳтож бўлган ёлғиз кексалар ва ногиронлар ҳар ойда керакли маҳсулотлар билан таъминлаб борилиши кўзда тутилган. Бу ҳақда адлия вазирлиги каналида яна бир бор эслатиб ўтилди.\n«Ҳуқуқий ахборот» канали расмий мақомга эга бўлди\n«Ҳуқуқий ахборот», «Правовая информация» ва «Legal Info» каналлари Телеграм тармоғида верификация қилинди.Хабарингиз бор, 2017 йил октябрь ойида ... аҳолига тезкор равишда етказиш мақсадида Адлия вазирлиги томонидан «Ҳуқуқий ахборот» канали фаолияти ташкил этилган эди.Мазкур канал фаолиятининг ...\nпортали расман иш бошлади. Бу ҳақда Адлия вазирлигининг «Ҳуқуқий ахборот» канали хабар берди. Портал орқали меҳнат, оила, ижтимоий ...\nКанал фаолиятига боғлиқ статистика билан инфографика орқали батафсил танишишингиз мумкин.\nтилида маълумот берувчи @leginf канали ишга туширилди. Бу ҳақда «Ҳуқуқий ахборот» канали хабар берди. Каналнинг мақсади ҳуқуқий маърифатни ... тақдим этилади.Каналдаги аксарият материаллар Адлия вазирлигининг «Ҳуқуқий ахборот» каналида берилган маълумотларнинг таржималаридан иборат ...\nДиққат, танловга старт берилмоқда. Соврин — Малайзияга йўлланма\n10 октябрь куни соат 19:00 да старт берилади. Бу ҳақда вазирликнинг «Ҳуқуқий ахборот» канали хабар бермоқда. Танловнинг 1-босқичи бир ой давом ... бир ой давом этиб, бунда ҳар куни соат 19-00 – 21-00 оралиғида «Ҳуқуқий ахборот» каналида эълон қилинган маълумотлар доирасида ҳуқуқий ...\nНамангандаги «Ҳуқуқий ахборот» тадбири рақам ва фотоларда\nкуни Мустақиллик майдонида (туман ҳокимлиги атрофи) вилоят миқёсида «Ҳуқуқий ахборот» тадбири ташкил этилди. Бу ҳақда бизга Давлат хизматлари ...\nвазирлигининг «Ҳуқуқий ахборот» каналида йўлни кесиб ўтаётган пиёдалар қандай ҳолатларда жаримага тортилишини эслатди. Ушбу нормалар Маъмурий жавобгарлик тўғрисидаги ...


“Эшитдингизми, пластикка пул тушди!” - Huquq.uz\n“Эшитдингизми, пластикка пул тушди!”\n14:51 - 27.02.2021\nРуслан отасининг фермер хўжалигида унга ёрдам бериб келарди. Ўша куни хўжаликка тегишли пластик картани олиш учун «Агробанк»нинг Қамаши филиалига борди. Биринчи қаватдаги ҳисобчилар бўлимига кириб, шу бўлимда ишловчи ходимга учрашди. Унга отаси Қ.Қодиров раҳбар бўлиб ишлайдиган «Жўра бобо ўғли Қобил» фермер хўжалигига тегишли пластик картани олиш учун келганини айтди.\n– Ана, столнинг устига қаранг, – деди нимагадир андармон бўлган ходим. – Пластикларнинг орасидан ўзингизникини топиб туринг… Мен ҳозир…\nРуслан пластик картасини топиб, рўйхатга қўйдириб, ташқарига чиқди. Энди уйига кетмоқчи бўлиб турганида атрофдагилардан фермер хўжаликларининг карталарига пул тушганини эшитиб қолди. Шу топда кўз ўнгига банк ходимининг столида қалашиб ётган карталар келди. Кўнглига шум ният оралади…\nҚайтиб ичкарига, яна ҳисобчилар хонасига кирди. Бояги ходимнинг столи олдига бориб, ўзларига тегишли карталарни излаётган мижозлар қаторига туриб олди. Атрофда мижозлар сийраклашгач, пластик карталар ичидан бир нечтасини олиб, чўнтагига солди ва секингина жуфтакни ростлади.\nҚарши шаҳрига бориб, «Янги бозор» ёнидаги қурилиш материаллари сотиладиган дўкондаги терминалда карталарнинг бирини текшириб кўрди. Унда 5 млн. 108 минг сўм пул бор экан. Русланнинг димоғи чоғ бўлиб кетди. Пулни икки фоиз эвазига нақдлаштириб, совуришни бошлади. Кейинги сафар Ғузордаги деҳқон бозори ёнида навбатдаги пластикдан 15 млн. 495 минг сўмни нақдлаштириб олди.Бу пулга бозордан энг сара кийим-кечаклар сотиб олди. Қолганини ҳам эҳтиёжлари учун сарфлаб юборди. Руслан нақ қайнархумчани қўлга киритган шаҳзодадай ҳис қиларди ўзини.\nЭртаси куни «бойвачча» йўлни Қамаши томонга бурди. Тумандаги «Файз» деҳқон бозори ёнидаги дўконда ишловчи таниши Анварга телефон қилиб, пластик картаси борлигини, ундаги пулни нақдлаштириб беришини илтимос қилди. Анвар рози бўлди. Бу ерда 12 млн. 300 минг сўмни санаб олди. Сўнг бориб, дўконлардан олган қарзларини тўлади.\nКейинги сафар Ғузорда карталардан биридан 22 млн. 987 минг сўм ечди. Шундан сўнг банкдан ўғирлаган барча карталарини йўлга отиб юборди.\nОрадан бир неча кун ўтиб, уйига «Агробанк»нинг Қамаши филиали ҳуқуқшуноси келди. Русланга у бир неча фермер хўжалигига тегишли пластик карта пулларини нақдлаштиргани ҳақида маълумот борлигини, бу ҳолат кузатув камералари ёзувларида муҳрланганини айтди. «Бойвачча»нинг тарвузи қўлтиғидан тушди. Барча қилмишларини бўйнига олишга мажбур бўлди.\nЖиноят ишлари бўйича Қамаши тумани судида Русланбек Жўраевнинг жиноят иши кўрилди. Қайд этилишича, судланувчи 1988 йилда туғилган. Маълумоти ўрта-махсус, оилали, битта фарзанди бор. Вақтинча ишламайди. Қамаши тумани Ўртачим қишлоғида яшайди. Судда ҳам у пушаймонлик билан барча айбларига иқрор бўлди. Маълум бўлишича, 5 та пластик картадаги жами 65 млн. 42 минг сўм пулни ўзлаштириб юборган экан. Судда унинг қилмишлари бир қатор далиллар ва гувоҳларнинг кўрсатувлари билан ўз исботини топди.


Kutubxona - Abdurauf Fitrat. Buxoro ulamosi / Kiril\nSiz shu sahifadasiz: Abdurauf Fitrat. Buxoro ulamosi / Kiril\nМуаллифАбдурауф Фитрат Асар номиБухоро уламоси\nТуркумларКутубхона  Xалқлар - Ўзбек/жадид адабиёти Бўлимлар - Публицистика  Муаллифлар - Абдурауф Фитрат  Услуб - Наср Шакл - Очиқ хатлар ва мактублар Ёзув - Кирил\nТилЎзб Ҳажм9KBБезатишUzgen (admin@kutubxona.com) Қўшилган2011/09/05 Манбаhttp://www.ziyouz.com/index...\nLotin yozuvda Абдурауф Фитрат\nБухоро уламосини, асосан, икки фирқаға тақсим этиш мумкиндир. Бири Бухоро ва унинг теваракиндан тўпланиб таҳсил қилатурған бухорийлар, иккинчиси Бухоро хонлиғининг Шарқ тарафиндағи Кўлоб деган тоғлиқ ердан келган кўлобилар. Тарихи исломдакиси бани Ҳошим бани Умавия ўртасида бўлғани каби Бухоро уламоси ва кўлобилар орасинда эски бир даштлик бордир. Бу душманликнинг бош сабаби ҳозирги Бухоро қозикалони бўлған Бурҳониддиннинг бобоси қози Садриддин Мулла Тўхмақ ўғли деган зотдир.\nҚози Садриддин(дан) бурун бўлған Бухоро муллаларининг барчасига бир кўз қараб ҳар бириға мустаҳиқбуйдиги илмий мансабларни бера(р) эканлар, Мазкур Мулла Садриддин Мулла Тўхмақ ўғли Бухорода қозикалон ўлғач, иши тезлашиб кетган. Бу одам аввал Бухоронинг вақфлариға ва бошқа ишлариға буюк хиёнатлар қилган: халқ устига «аминона» деган бир солуғки ёлғондан шаръий деб юклаған, кўб вақт ерларини, вақф оқчаларини ҳукумат хазинасига оғдарған, шу йўллар билан амирни(нг) ўзига тобеъ қилиб олғандан кейин Бухоронинг ёғли мансаблари (ки) ўз кўлобиларига олиб берган.\nБу одам диний илмлардан (Қуръон ва Ҳадисдан) бутун хабарсиз бир одам экан. Бир кун буюк бир илмий мажлисда Қуръонни очиб саҳифа бошиндаги сурадан ибтидоси бўлган «ҳамаси» жумлайи шарифини «ҳам ишқ» ўқудиги Бухоро уламоси орасинда машҳурдир. Унинг бу ҳоллари бухороли уламонинг нафратлариға сабаб бўлди. Қози Садриддиндан неча йил кейин ўғли Бадриддин қозикалон бўлди. Бу одам дахи отасининг йўли билан юра бошлади. Ўзи илмсиз бир киши эдуги учун маълумотли уламодан қўрқар ва унларни иш бошиндан тушура эди.\nЎз кўлобилари орасиндан жоҳилларини сайлаб Бухоронинг буюк илмий мансабларини шунларға бера эди.\n«Бухороли уламо» илмий мансаблардан маҳрум бўлдилар. Бухоронинг тубчаклари бош кўтара олмай қолдилар. Бадриддиннинг бу ишлариндан ғайратли неча уламолар ҳаяжонга келдилар ва унга қаршу бир варақа чиқардилар. Бу варақанинг бошинда ғайратли уламолардан самарқандли марҳум Муфти Бурҳониддин тура эдилар. Қози Бадриддин ёлғон хабарлар чиқориб, муфти Бурҳониддинни Бухоро амирининг доимий ғазабига учратди. Муфти Бурҳониддин шу илм билан дунёдан ўтди.\nБу зот ўрниға фирқа бошинда устодим марҳум Охунд Мулла Ғиёсиддин ҳазратлари ўтдилар. Марҳум устодим диний ва шаръий илмлардан бошқа илми калом ва эски юнон фалсафасиндин тамоман воқиф бир зот бўлуб, сўзга ҳам кўб уста эдилар. Шунинг учун қози Бадриддинни бош кўтарарга қўймас эдилар. Кўб вақтлар қози Бадриддиннинг оғуси билан амирнинг ғазабиға учрасалар ҳам парво қилмасдан ўз ниқоблариға давом этиб, дунёдан ўтдилар.\nБу зотнинг ўрунлариға қози Бадриддинга қаршу бўлған фирқанинг бошиға уч зот келдилар, бунлар марҳум шайхулислом Бақохўжа ҳазратлари, марҳум устодимнинг укалари Маснаф ва Бухоронинг олим қозикалони бўлған қози Абдушукурнинг ўғиллари Шарифхон махдум эдилар.\n(«Ҳуррият», 1917 йил, 48-сон)\n↑ Бани Ҳошим - Қурайш қабиласининг Ҳошим ибн Абдуманнофдан туғилган фарзандлари, яъни унинг авлодлари бани Ҳошим номи билан юритилтан. Пайғамбаримиз Муҳаммад (с.а.в.) ҳам шу уруғдан бўлиб, тўртинчи бўғинни ташкил қилади (Муҳаммад ибн Абдуллоҳ ибн Абдумуталлиб ибн Ҳошим). Ҳошим ибн Абдуманноф ўғлининг фарзанди Абдумуталлиб вафотидан сўнг уруғ ичида ўзаро нифоқлар кўчайиб кетади. Айниқса, бани Ҳошим авлодлари билан Абу Суфён авлодлари ўртасида нифоқлар кескин жангларга айланиб кетган. Бунинг биргина мисоли Бадр ғазотидир.\n↑ Бани Умавия - Абу Суфён авлодларидан бўлиб, Пайғамбаримиз ва чаҳорёрлардан сўнг халифаликка мушарраф бўлгаи Муовия ибн Суфёндир. У Имом Ҳасан истеъфосидан сўнг халифаликка муқаррар бўлган бўлса, халифаликда наслий сулолани расм қилдирди (бунгача халифалик Пайғамбаримиздан бошлаб бир кишининг ҳаққи эмас эди, мусулмонлар кимни сайлашса ўша халифа бўлар эди). Дастлаб, унинг ўғли Язид, сўнг Валид бинни Абд ал-Малик ва сулоланинг охирги бўғини Марвон бинни Муҳаммад бўлган.\n↑ даштлик - душманлик, нифоқ маъносида. Юқоридаги сулолалар ўртасидаги нифоқ каби бухоролилар билан кўлоблилар ўртасида ҳам нифоқ бўлиб, маълум маънода мана шу нифоқ ХХ аср бошларидаги Бухоронинг таназзулини келтирган сабаблардан биридир.\n↑ Садриддин Мулла Тўхмақ ўғли - Бухоронинг амир Музаффариддин ва амир Абдулаҳадхон давридаги қозикалонларидан. Шу кишининг сайъ-ҳаракатлари билан қозикалонлик Бухорода наслий шакл олган. Шундайлардан бири унинг набираси Бурҳониддин эди.\n↑ мустаҳиқ - лойиқ, сазовор.\n↑ аминона - Бухоро амирлигидаги солиқлардан бир тури; ердан олинадиган солиқ бўлиб, вақф ерларидан ташқари шаръий диний масалаларда фойдаланиш учун амирнинг ҳаққи деб белгиланган солиқлардан. Қозикалон Садриддин даврида урф бўлган.\n↑ Қуръони каримнинг «Ал-Бақара» сурасидаги жумла.\n↑ тубчак - туб аҳолиси, асил бухоролилар назарда тутилади.\n↑ Мақола сўнгида «Боқияси (яъни давоми) бор» ибораси келтирилган. Бироқ айни шу номдаги бошқа мақола чоп этилмаган.\n"http://www.kutubxona.com/wiki/index.php?title=Abdurauf_Fitrat._Buxoro_ulamosi_/_Kiril&oldid=1651" dan olindi\nTurkumlarAsarlarOʻzbek jadid adabiyotiPublitsistikaAbdurauf FitratNasrOchiq xatlar va maktublar\tAdabiy Shakllar


Миллий авиакомпания халқаро йўналишларга чипталарни арзонлаштиряпти\n19:38 08.09.2017 (Янгиланган 17:26 09.09.2017) Ҳавола олиш\nТОШКЕНТ, 8 сен — Sputnik. "Ўзбекистон ҳаво йўллари" МАК тарифларни қайта ҳисоблаб чиқмоқда, компания авиачипталар нархини пасайтириш ниятида.\nЎзбекистонда авиачипталар сўмда сотила бошлади\nЎзбекистон президентининг 2 сентябрдаги "Валюта сиёсатини либераллаштириш бўйича дастлабки чора-тадбирлар тўғрисида"ги фармони ижросини таъминлаш мақсадида, авиакомпания тарифларни қайта ҳисоблаб чиқмоқда. Бу — 5 сенттябрга қадар амал қилган авиачипталар нархида ўзгаришлар рўй бермаслиги учун амалга оширилмоқда.\nАвиакомпания халқаро бозорда ишлашини ҳисобга олган ҳолда, барча тариф ва йиғимлар халқаро қоидаларга мувофиқ равишда эълон қилинмоқда. Айни вақтда эса халқаро савдо тизимига янги пасайтирилган тарифларни киритиш бўйича ишлар амалга оширилмоқда.\nАвиакомпания томонидан ўтказилаётган ўзгаришлар авиачипталар нархининг кескин ўзгаришига олиб келмайди, деб хабар қилинган авиакомпания расмий сайтида.\nЭслатиб ўтамиз, "Ўзбекистон ҳаво йўллари" МАК авиачипталарини МАК авиачипталари сотиладиган офислар ҳамда авиакомпаниянинг расмий сайти www.uzairways.com орқали харид қилиш мумкин.


Меҳнат вазирлиги Россиянинг мигрантлар фаолиятига рухсат берувчи кўп тармоқли марказини белгиланган муддатда ташкил этмаган\nЗайниддин Низомхўжаев/Фото: KUN.UZ\nБандлик ва меҳнат муносабатлари вазирлигига топширилган 25та вазифанинг 4таси белгиланган муддатда бажарилмаган. Бу ҳақда Сенатнинг Фан, таълим ва соғлиқни сақлаш масалалари қўмитаси раиси Зайниддин Низомхўжаев Олий Мажлис Сенатининг бугун, 30 ноябрь куни бўлиб ўтаётган йигирма тўртинчи ялпи мажлисида маълум қилди.\n“Бажарилмаган вазифаларнинг биттасига мисол келтирмоқчиман. Россияда меҳнат фаолиятини амалга ошириш учун рухсат берувчи РФнинг кўп тармоқли марказини Ўзбекистонда ташкил этиш белгиланган эди. Бироқ бу марказ фаолияти шу кунга қадар йўлга қўйилмаган. Ўзингиз ўйланг, агар ушбу марказ ташкил этилганда ноқонуний миграциянинг олдини олиш, қолаверса, фуқароларимизнинг ҳақ-ҳуқуқларини таъминлаш каби бир қатор муаммолар ҳал қилинган бўларди. Бу масала бўйича қўмитанинг қарори қабул қилиниб, унинг ижроси назоратга олинди. Ўйлайманки, вазирлик бу масалани йилнинг охиригача ҳал қилиш имкониятига эга”, дея Зайниддин Низомхўжаевнинг сўзларини келтирмоқда Kun.uz мухбири.\nЭслатиб ўтамиз, Сенатнинг 24-ялпи мажлиси тўғридан-тўғри трансляция қилинмоқда. Ялпи мажлис ишини Олий Мажлис Сенатининг веб-сайти ва ижтимоий тармоқлардаги расмий саҳифалари (Facebook, You Tube) орқали тўғридан-тўғри онлайн режимида кузатиб боришингиз мумкин.\nХорижга ишлашга кетаётган ўзбекистонликларга 2 миллион сўмгача қарз берилади\nЎзбекистонда иқтисодий нофаол аҳоли сони маълум бўлди


“Эль Классико”дан олдин “Барса” спорт формасидами? (Эркин Ғайбуллаев блоги)\n26 февраль, 2019, 20:31 1049\nТеглар:Барселона | Реал Мадрид\n“Севилья”га қарши ўйин анча интенсив тарзда кечди ва аргентиналик футбол даҳоси ҳали тўлиқ спорт формасида эмаслигини бир қатор вазиятларда кўрсатиб қўйди.\n“Барселона” Ла Лиганинг сўнгги турида “Севилья”га қарши муҳим учрашувни ўтказди. Аммо ушбу ўйин бўйича бир қатор шубҳалар бор эди. 2-февралда сонидан олган жароҳати сабаб Лионель Месси 297 дақиқа ичида атиги бир гол урди. “Реал Вальядолид”га қарши урган ягона голи ҳам пеналтидан киритилди. Унинг яна спорт формасига қайтиши “Барса”нинг жонига оро кирди.\n“Севилья”га қарши ўйин анча интенсив тарзда кечди ва аргентиналик футбол даҳоси ҳали тўлиқ спорт формасида эмаслигини бир қатор вазиятларда кўрсатиб қўйди. Ҳужумчи ўйин давомида бир қатор йирик хатоларга йўл қўйди. Унинг тўпни рақибга олдириб қўйиши бир марта каталонияликларга қимматга тушди. Қарши ҳужумга тезкорлик билан ўтиб кетган андалусияликлар Хесус Наваснинг аниқ ҳаракати эвазига меҳмонларни жазолашди.\n“Атлетик” ва “Лион”га қарши сафар ўйинларда гол уришнинг уддасидан чиқа олмагани туфайли “Барса” мухлислари ушбу голдан кейин анча саросимага тушиб қолишгани рост. Аммо уларнинг қўрқишига ҳожат йўқ. Чунки Месси “Севилья”га қарши ўйнашни жуда ёқтиради.\nУшбу ўйиндан олдин андалусияликларга қарши 36 ўйин ўтказган аргентиналик футболчи нақ 33 марта жазолаган. Бу бошқа ҳар қандай жамоага урган голларидан ҳам кўпроқ дегани. Албатта бу ўлчов бирлиги бўла олмайди, бироқ унинг “Санчес Писхуан”даги хет-триги мағлубиятни чиройли ғалабага айлантирди.\nТўпни рақибга олдириб қўйганидан кейин жамоаси гол ўтказиб юборганидан “Олтин тўп”нинг беш карра соҳиби жаҳли чиқди. Жаҳли чиққан Мессидан ҳар қандай рақиб қўрқиши керак. Мезбонларнинг голидан ҳеч қанча вақт ўтмай, у Иван Ракитичнинг ажойиб пасини чиройли гол билан якунлади. 31 ёшли футболчидан кутилмаган қарор бўлди ва у истаган услубида гол уришда давом этмоқда.\nАммо “Барса” Меркадонинг голидан кейин яна ҳисобда ортда қола бошлади. Бироқ иккинчи бўлим бошиданоқ Усмон Дембеле ва Серхи Робертоларнинг “жангга” туширилиши меҳмонларга ўйин назоратини ўрнатишга катта ёрдам берди. Аммо Месси яна Томас Вацкликни хафа қилди.\nКейинроқ Месси рақибни яна сиқувга олди ва анча ичкарироқда ўйнай бошлади. Ғалаба тўпи эса ўйин тугашига беш дақиқа қолганида юз берди. Карлес Аленьянинг дарвоза томон йўллаган зарбасини қайтаришда ҳимоячилар тўсқинлик қилишди. Бироқ ҳимоячига тегиб ўз йўналишини ўзгартирган тўпга Месси лаббай деб жавоб берди ва Вацклик устидан тўпни оширган ҳолда муҳим ғалаба тўпини киритди.\nШу тариқа барча голларини ажойиб услубда киритди. Ушбу хет-трик ҳужумчи фаолиятидаги 50-си бўлди.\nГол уриш билан чекланиб қолмасдан каталонияликлар сардори сўнгги дақиқалар тугаб бораётган бир паллада Луис Суаресни бирга-бир вазиятга чиқариб юборди. Уругвайли ҳужумчи ҳам бундай узатмани навбатдаги бор кўкка совуришга ҳадди сиғмади ва ўйинга нуқта қўйди.\n“Лионель нафақат учта буюк голларини киритди. Сиз уларни қачон, қаерда ва қандай киритганини томоша қилинг. У дунёнинг энг зўр футболчиси, чунки жамоа унга эҳтиёж сезганида у голлар урмоқда.\nБу ўйиндан кўриш мумкинки Месси афтидан жамоасининг мағлубиятини қарама-қарши томонга ўзгартириб юборди. Унинг бу ҳафтада бўлиб ўтадиган “Эл Классиколар”дан олдин спорт формасини тиклаб олганини намойиш қилгани мадридликларни ташвишга солиб қўйган бўлса ажабмас. “Барселона” ва албатта Эрнесто Вальверде у туфайли жуда бахтли томонга айланмоқда.\nДастлабки "Эл-класико"да дуранг (Видео)\nУEФАнинг 10 йиллик иқтисодий ҳисоботи. 2-қисм (Эркин Ғайбуллаев блоги)\nУEФАнинг 10 йиллик иқтисодий ҳисоботи. 1-қисм (Эркин Ғайбуллаев блоги)


ЖАҲОНГИР ПОЗИЛЖОНОВДАН: “ОЙ ЮЗЛИ ҚЎҒИРЧОҚ” ЁКИ “ДИЛОРОМИМ”! БИР ИНСОН ТАҚДИРИ! 18.11.2013 08:03\nИнсон агар ўз тақдирини олдиндан билса, барибир ўша тақдирни ўз ҳоҳиши билан қабул қилиши мумкинми? Ёки бошқача фикрлайдими?\nБу саволга хонанда, актёр ва режиссёр Жаҳонгир Позилжоновнинг мазкур янги клипини кўриб, жавоб топиш мумкин!\nКлип сюжет ва трек йўналишида бўлиб, унда бир инсоннинг ҳаёти бошидан охиригача тасвирланган!\nҚўшиқ ғояси ва сўзлари Камола Султоновага тегишли.\nМусиқа ва аранжеровка Ботир Алиевники.\nКлип режиссёри Рустам Мелиев ва клип ғояси ҳам унга тегишли.\nОператор Диёр Адашов\nРассом Жамолиддин Жалолов\nКлипни суратга олиш ишлари павильонда соат 17.00 да бошланиб, тонгга қадар давом этиши мўлжалланганди.\nЖаҳонгир Позилжонов хонанда, актёр ва режиссёр: - Бундай клип ижодий фаолиятим давомида биринчи марта суратга олиниши! Бундай дейишимга сабаб, клип ғояси, тайёргарликлар ҳаммаси тўлиқ режиссёр Рустам Мелиев ва унинг гуруҳига тегишли! Улар қўшиқни олиб кетиб, ўзлари ғоя ўйлаб, тайёргарликлар қилиб, профессионал даражада суратга олишмоқда! Бу клипда бош ролда ўзим, шунингдек, режиссёр ва актёрлар Жавлон Шодмонов, Отабек Мирзахолов, ҳамда Камола Мирходиева (бош ролда) ҳамда, қўшиқ сўзларининг муаллифи бўлган қиз Камола Султонова, трекда эса Билолхўжа Орипов суратга тушишмоқда! Режиссёр келиб ғояни айтганида менга, биринчи эшитганимдаёқ ёқди! Қолаверса, биринчи марта, ҳамма нарса тўлиқ тайёрланган суратга олиш майдонига келиб, суратга тушяпман! Кўпинча, ўзимиз ўзгартириб, тайёргарлик қилиб, декорацияларигача ўзимиз тайёрлатиб, кейин суратга тушардик. Рустам Мелиев ва унинг ижодий гуруҳи эса, “бир марта ҳар тарафлама тайёр суратга олиш майдонига келиб, ишлаб кўринг”, дейишди. Биз ҳеч нарсага аралашмадик, ҳамма нарсани уларнинг ўзлари қилишди. Бу клипни олдинги клипларимдан фарқи ҳам, шунда! Ҳеч нарсага ортиқча уринмадик! Тайёр суратга олиш майдонига келиб, суратга тушяпмиз! Бундан олдин эса, 2 кун давомида репетиция қилишга келдик! Шуни ҳам айтиб ўтмоқчиман, бу қўшиқнинг номи бошида “Кўзмунчоғим” эди! Охирида, студияда қўшиқ тайёр бўлиш арафасида, номи “Дилоромим”га ўзгарди! Лекин, шундай сўзлари ҳам бор, “Кўзмунчоғим... Ой юзли қўғирчоқ!” Номини “қўғирчоқ” қўйса ҳам бўлади. Энг аниқ ном, бу “Ой юзли қўғирчоқ”! Режиссёр Рустам Мелиев билан биринчи марта бирга ишлашимиз! Профессионал даражада ишланмоқда! Раскадровка, кетма-кетлик, ҳаммаси аниқ! Ортиқча кадрлар суратга олинмаяпти. Бизда, олдин суратга олишга чиққанимизда, ноаниқликлар ҳам бўлиб кетарди. Буларда бундай ҳолат йўқ! Ҳар битта майда деталларгача аҳамият берилмоқда. Клип худди профессионал фильмлар суратга олингандек олинмоқда. Барчаси менга маъқул бўлмоқда! Клипга келсак, 3 минутлик қўшиқ ичида бутун ҳаёт тасвирланган! Қаҳрамонимнинг энг мураккаб саҳналаридан бири, бу унинг кексайиш ҳолати билан боғлиқ! Мени кексайишимни ўхшатиш учун, жуда мураккаб гримдан фойдаланишга тўғри келмоқда! Бу клипда бир инсоннинг ўзига бўлган қатъий ишончи, орзуси, бахти ва армони кўрсатиб ўтилади! Ҳар бир ҳолатга мос декорациялар ҳам қурилган!\nРустам Мелиев клип режиссёри: - “Божалар” гуруҳи билан биринчи марта биргаликда ишлашимиз. Бундан олдин ўзим бошқа клип ва рекламалар суратга олганман. Биз гуруҳимиз билан ҳамжиҳатликда ишлаймиз! Масалан, ҳаммамиз, мен, оператор, монтажчи ва рассомимиз биргаликда ўтириб, клип суратга олиниши керак бўлган қўшиқни тинглаймиз! Ғояни ўртага ташлаб, биргаликда муҳокама қиламиз! Менинг услубим эса, мен асосан еврокадрлар билан миллий кадрларни уйғунлаштиришни ҳоҳлайман! Шундай, уйғунлашган ҳолда, ўзига хос янгилик яратилади, деб ўйлайман. Ўз ишим билан янгилик қилмоқчиман! Бунинг учун, менинг ижодий гуруҳим бор, улар операторим Диёр, монтаж устаси Элёр ва рассом Жамол. Албатта, фақат бир ўзимнинг меҳнатим эмас! Одатда ижодий гуруҳ, биргаликда меҳнат қилганида, ғоя ҳам муваффақиятли чиқади. Ижодий гуруҳимиз билан биргаликда, Жаҳонгир Позилжоновнинг бу янги қўшиғини тинглаганимизда, жуда кўплаб ғоя вариантлари туғилди. Лекин, дарҳол, биринчи туғилган ғоя, мана шу клип суратга олаётган вариантимиз эди. Ўзи, ҳаммасини бошида, бироз бошқача қилмоқчи эдик. Яъни, 4 та хонадан иборат, декорация қилмоқчи эдик. Лекин, ўйлаб қаралса, бундай қилиш учун, клипнинг йўналиши бироз мос келмас экан. Яъни, клипда ҳаммаси воқеалар, бир аниқ линия бўйича, бир текисда, бир чизиқда кетиши керак! Яъни, 100 метрли павильон, қаҳрамон эса, кадрма кадр кетиши керак, камера ҳам ўша ҳаракатни бир маромда суратга олиши керак. Қолаверса, бу ерда графика ва махсус эффектлардан ҳам кўп фойдаланамиз. Камера узлуксиз суратга олиш, кадрдан кадрга ўтиш аниқ бўлиши керак. Йигитни армиядан қайтган ҳолатини суратга олиш учун, ҳарбий формаларгача тайёрладик. Бу ерда тўй кадрларигача аниқ ва ўзгача ўйланган! Бу клип билан нима демоқчимиз? Инсон йиқилаётганда, ёки қайсидир бир лаҳзада бутун ҳаёти кўз олдидан ўтади! Инсон бир лаҳзада бутун ҳаётини ўз олдидан ўтказиши мумкин! Бирор воқеа, ёки кимдир ҳақида ўйлаганда, “агар шундай бўлганида, қандай бўларди”, деган фикр ҳар қандай инсоннинг хаёлидан ўтади. Жаҳонгир Позилжонов билан ишлаш мароқли бўлди. Жуда ҳам адекват инсон, ғояни яхши тушуниб, клипда бажариши керак бўлган барча топшириқларни аъло даражада бажармоқда! У билан ишлаш қийин бўлмади! Тажрибали ижодкор эканлиги билиниб турибди!\nКамола Султонова қўшиқ муаллифи: - Қўшиқ ғояси менда аввалдан бўлган эди. Менга Жаҳонгир Позилжонов шундай йўналиш бўйича қўшиқ айтмоқчи эканликларини айтиб, “шу қўшиқ сўзларини ёзишга ҳаракат қилиб кўринг”, деб таклиф қилдилар. Қўшиқ сўзларини ёздим, у кишига маъқул бўлди. Шу тарзда бу қўшиқ яратилди.\nРежиссёр Рустам Мелиев бошчилигидаги гуруҳ, профессионал тарзда ишлаб, клипнинг мазмун-моҳиятини тўлиқ очиб беришга ҳаракат қилмоқда эди. Жаҳонгир Позилжонов ҳам ўзи суратга тушиши керак бўлган кадрларда, фаоллик билан, ҳар бир ҳаракатни аниқ ва ишончли амалга оширди!\nСуратга олиш ишлари жуда қизғин кечаётган эди. Павильон совуқ бўлсада Отабек Мирзахолов ва Жавлон Шодмоновларнинг ҳазиллари ўзига хос илиқлик боғишлаб турди.\nСуратга олиш майдонида хонанда Сирожиддин Ҳожиевни ҳам учратиш мумкин эди.\nКлипда турли образлар ва ҳолатларга гувоҳ бўлиш мумкин! Барчаси Жаҳонгир Позилжонов ва унинг дўстлари ижросида! Таниш чеҳралар, лекин ўзгача образлар!\nДемак, яқин кунларда “Божалар” гуруҳидан янги “Ой юзли қўғирчоқ” клипи!\nФотолар учун X Frame Media Production студияси фотографи Аҳрор Назировга миннатдорчилик билдирамиз.


Бозорларда нархларни сунъий оширмаслик бўйича таклиф берилди\n16:59 / 20.10.2018\n“Менинг фикрим” жамоавий мурожаатлар порталида бозорларда нархлар сунъий оширилмаслиги учун деҳқон бозорларини хизмат кўрсатувчи ташкилотга айлантириш ҳақида петиция пайдо бўлди.\n“Бугунги кунда юртимиз деҳқон бозорларида мўл-кўлчилик, маҳсулотлар тўкин-сочинлигини кўрамиз. Лекин шуни айтиш жоизки, бозорларимиздаги кўплаб “уддабурон тадбиркорлар” (даллол, олибсотар) ҳалол тадбиркорликка амал қилишмайди. Бозорларда чоршанба ва якшанбадан ташқари кунларда деҳқонларни учратиш қийин”, - дея ёзади муаллиф.\nҚайд этилишича, олибсотарларнинг тартибга солинмаган фаолияти бозорга келган деҳқон ва фермерларга маҳсулотини сотишдан олдин бозордаги сунъий оширилган нархлардан хабардор бўлиб, кейин сотишига олиб келмоқда. Бу эса нархларнинг янада ошиб кетишига сабаб бўлмоқда. Кўп ҳолларда истеъмолчи маҳсулотнинг учинчи ёки тўртинчи харидори бўлмоқда. Олибсотарларнинг нархларни сунъий ошириб сотиши бозордаги нархларни ҳам ошириб юбормоқда. Улар фақат бозордаги жой ўрни учун патта тўлайдилар.\n“Таклифим: деҳқон бозорларини “хизмат кўрсатувчи ташкилот” мақомига ўтказиш керак. Яъни бозорлар маҳсулот етиштирувчилардан сотиб олинган маҳсулотни истеъмолчига тўғридан-тўғри етказиши керак.\nБунинг учун, деҳқон бозорларининг ишчилари сонини ошириш, мониторинг ва логистика бўлимларини ташкил қилиш лозим. Деҳқон бозори масъуллари деҳқонлар ҳамда фермерлар томонидан олиб келинган маҳсулотларни сотиш учун қулай шарт-шароитлар яратиши, бозор ҳудуди ва унга яқин жойларда омборхоналар, музлатгичлар ташкил қилиб, мева, сабзавотлар ва полиз экинларини тўғридан-тўғри аҳолига етказилишини таъминлаши керак.\nНатижада янги иш ўринлари пайдо бўлиб, деҳқон бозорларимизда нарх-навонинг “сунъий” ошиб кетиши олди олинади”, - дейди мурожаат муаллифи.\nЭслатиб ўтамиз, аввалроқ беморларни бепул дорилар билан таъминлаш устидан назоратни кучайтириш таклиф этилганди.


Чемпионатга визасиз - zarnews.uz\nБир неча кундан сўнг Санкт-Петербургда футбол бўйича Европа чемпионатининг ўйинлари бошланади. Дублин турнирларни ўтказишдан бош тортгани сабабли Нева бўйидаги шаҳарда кўпроқ матч ўтказилади. Еттита учрашувнинг барчаси "Газпром Арена" стадионида бўлиб ўтади.\nТурнирнинг Россия ташкилий қўмитаси бош директори Алексей Сорокин майдон тўлиқ тайёр эканлигини таъкидлаб ўтди: "Еттита ўйин жуда кўп. Аммо майдон техник жиҳатдан жуда яхши".\nПандемия сабабли бир йилга қолдирилган юбилей чемпионатига дунёнинг 11 шаҳри мезбон бўлади. Санкт-Петербург раҳбарияти стадион ва мухлислар зонасини ярмигача тўлдиради. Чет элликлар чемпионатга визасиз келишлари мумкин: уларга коронавирусга манфий тест ва ишқибоз паспорти бўлса кифоя.\nЎтган ҳафта шаҳарда COVID касаллиги ошди, расмийлар буни вирус фаолиятининг циклик хусусияти билан боғлашди.\nТеглар: Футбол виза Россия\nЭртага, 4 декабрь куни Самарқандда Ўзбекистон кубогининг финал учрашуви бўлиб ўтади\nРекорд: Месси еттинчи марта "Олтин тўп"ни қўлга киритди\nРоссияда хитойлик ишчиларга ҳужум қилган ўзбекистонлик жиноятчиларга суд ҳукми ўқилди\nРоссия коинотдаги хавфли хатти-ҳаракатларда айбланмоқда\nАҚШга боришни режалаштираётган Ўзбекистон фуқаролари учун муҳим талаблар маълум қилинди\nСуд 60 кишининг умрига зомин бўлган ёнғин бўйича барча айбланувчиларни колонияга юборди\nШоир, муаллим ва таржимон Салим Кенжа вафот этди\nКоронавирус (Самарқанд): касалланганлар - 25 нафар, соғайганлар - 24 нафар\nТуркия лирасининг қулаши кутилмаганда Сурияга иқтисодий зарба берди\n"Аёл манфаат эвазига бировга бериб юборилмайди", "хотинлар ўртасида адолат қилинади...": Толибон аёллар ҳуқуқлари бўйича махсус фармон чиқарди\n“Сиёб ва Қорасув бир маънони англатади-ку”: Олимлар янги туманлар номи бўйича фикр-мулоҳазаларини билдирмоқда\n3 декабрдан бир қатор давлатлар билан авиақатнов тўхтатилмоқда\nФутбол Афғонистон коронавирус маҳалла Паст Дарғом Каттақўрғон Ўқитувчилар Эркинжон Турдимов иқтисод депутатлар ҚҚС Қирғизистон


Икки вилоятни боғлаб турувчи довон ёпиб қўйилди\nИкки вилоятни боғлаб турувчи довон ёпиб...\n19.01.2022 08:26 0 2698\n19 январ куни соат 07:15 дан Самарқанд вилоятининг Ургут туманидан ўтган М-39 автомобил йўлининг «Тахтақорача» довони автомобиллар ҳаракати учун вақтинча ёпилди. Бу ҳақда Фавқулодда вазиятлар вазирлиги хабар берди.\nБунинг асосий сабаби тинимсиз ёққан қор оқибатида йўлнинг юза қисмида музламалар хосил бўлганлиги.\nАйни дақиқаларда вилоят ФВБ раҳбарлигида тегишли ташкилотларнинг мутахассислари томонидан вазият оқибатларини бартараф этиш борасида кенг кўламли ишлар амалга оширилмоқда.\nҲозирда «Тахтақорача» довонини қайта очилиши кутилмоқда.\nҲодиса 14/03, 18:19\n«Тахтақорача» довонидаги ўпирилиш бартараф этилди\nҲодиса 13/03, 16:48\n«Тахтақорача» довонида йўл ўпирилиши содир бўлди


Тожик-қирғиз чегарасида чиққан жанжал "босди-босди" қилинди\n22:00 / 23.01.2017\nТожик-қирғиз чегарасида икки давлат фуқаролари ўртасида можаро чиқиши оқибатида Қирғизистоннинг Кўк-Тош қишлоғидаги уч киши уйининг ойнаси синдирилди. Бу ҳақда Turmush нашри мухбири хабар бермоқда.\nАввалроқ Қирғизистон чегара хизматида маълум қилинганидек, 22 январда Баткен вилоятининг Кўк-Тош қишлоғида икки давлатнинг чегара олдида яшовчи ёшлари ўртасида низо чиққан. Икки давлат фуқаролари ўртасидаги даҳанаки жанг ўзаро тош улоқтиришга айланиб кетган.\nДастлабки маълумотларга кўра, низо оқибатида икки давлат фуқароларининг бир уйи ва 4 автомашинасига шикаст етган.\n"Шу куннинг ўзида низо бостирилган. Айни вақтда чегара ҳудудидаги вазиятни икки давлат маҳаллий ҳокимият идоралари вакиллари, милиция ходимлари назорат қилмоқдалар. Шу куннинг ўзида Қирғизистон ва Тожикистон чегара хизмати вакилларининг учрашуви бўлиб ўтди, унга кўра ишчи тартибда хизматни олиб бориш, чегарадаги вазиятни тинчлик йўли билан тартибга солиш учун барча чораларни кўриш, воқеа сабабларини тергов қилишга келишиб олинди. Томонлар чегараолди ҳудудлари аҳолиси билан тушунтириш ишларини фаоллаштиришга қарор қилишди", дейилган хабарда.


Дабдабали тўй қилаётганларнинг асосий қисми порахўр амалдорлар | Qalampir.uz\nДабдабали тўй қилаётганларнинг асосий қисми порахўр амалдорлар\nЖамият\t10 Октябрь 2019 14:29 8872\nХабарингиз бор, жорий йилнинг 14 сентябрь куни Ўзбекистон Республикаси Олий Мажлис Қонунчилик палатаси Кенгаши ва Сенат Кенгашининг “Тўйлар, оилавий тантаналар, маърака ва маросимлар ўтказилишини тартибга солиш тизимини янада такомиллаштириш тўғрисида”ги қўшма қарори қабул қилинди. Қарор билан Тўйлар, оилавий тантаналар, маърака ва маросимлар ўтказилишини тартибга солиш тўғрисидаги Низом тасдиқланди.\nЎзбекистон Республикаси Олий Мажлиси Сенати аъзоси, Ўзбекистон ХДП Марказий Кенгаши раиси ўринбосари Мақсуда Ворисова дабдабали тўй қилаётганларнинг даромадлари юзасидан текширув ўтказиш кераклигини талаб қилмоқда. Бу ҳақда у кеча, 9 октябрь куни эфирга узатилган “Муносабат” кўрсатувида гапирган.\n“Фуқаро тўй қилаётган ресторанга боради ва шартнома тузади. Шартномада тўйда қатнашувчилар, тўйда хизмат қиладиган санъаткорлар сони кўрсатилади ва буларнинг ҳаммаси лицензияга эга бўлиши керак. Бундан четга чиқиладиган бўлса, солиқ инспекцияси жазолаш, жаримага тортиш турини ишлаб чиқишяпти”.\nКўрсатув бошловчиси журналист Қуддус Аъзамнинг қайд этишича, ердан оёғи узилган тадбиркор, ҳар хил йўллар билан пул топган бойвачча маҳалла билан ҳисоблашмайди. Назарига ҳам илмайди.\nВорисованинг маълум қилишича, Халқ демократик партияси одамларнинг даромадларини ҳисоблашни олдиндан режалаштириб қўйган.\n“Халқ демократик партиясининг сайловолди дастурига киритаётган яна бир талаби шундан иборатки, мана шундай ҳисоблашмайдиган пулдорларимиз, пулни ўйнаб топадиган шахсларимиз даромадлари ҳақида декларация ҳам кўрсатишсин. Қайси пул эвазига шундай тўй қилишяпти? Қайси меҳнати эвазига топди экан? Декларация кўрсатилса, инсоннинг даромади ва харажати бир-бирига мос келиши керак. Агар унинг даромади ишлатган сарф-харажатидан кам бўлса, демак бу пул ўғринча пул. Мана шу нарсани ҳал қилишимиз керак”.\nТўй Мақсуда Ворисова\n16 Июнь 16:12 42396\n16 Июнь 01:05 27649\n16 Июнь 21:21 24317\n16 Июнь 15:32 23310\n16 Июнь 22:32 21995


АҚШда терроризм бўйича судланган Ўзбекистон фуқаросига янги айблар қўйилди - Фарғона.Ру ахборот агентлиги\n23:38 msk, 13 Декабрь 2018\nАҚШда терроризм бўйича судланган Ўзбекистон фуқаросига янги айблар қўйилди\n14.03.2018 13:17 msk\nRepublicbuzz.com сайти фотоси\nАҚШда террорчиларни қўллаб-қувватлагани ва ноқонуний портловчи моддаларни сақлагани учун 25 йилга озодликдан маҳрум этилган Ўзбекистон фуқароси Фазлиддин Қурбонов жазо ўташ муассасаси ходимига ҳужум қилганлик билан боғлиқ янги айбини ўз бўйнига олди. Бу ҳақда 13 март куни The Washington Post газетаси хабар беради.\n2013 йили ҳибсга олиниб, 2016 йил январида судланган 34 ёшли Қурбонов давлат хизматчиси Калвин Жонсонга ҳужум қилганлик айби билан судга тортилди. Тергов маълумотларига кўра, у 2016 йили Викторвилл қамоқ жазосини ўташ жойида давлат ходимига пичоқ билан ташланган. Судда Қурбонов айбига иқрор бўлди. Энди унинг жазо муддатига яна камида 15 йил қўшилиши мумкин.\nҚурбонов ота-онаси, синглиси, хотини ва кичик ўғли билан 2009 йили Америкага кўчиб ўтади. Фазлиддиннинг сўзларига кўра, унинг оиласи ислом динини ташлаб, насронийликни қабул қилгани учун Ўзбекистонга таъқибга учрашидан қўрқиб океан ортига кўчиб ўтган. Дастлаб улар Қозоғистонга кўчиб ўтадилар, кейин АҚШга. 2010 йили Қурбонов яна ислом динига қайтади. Америка ҳукумати тахминларига кўра, у мана шундан кейин террорчи ташкилот деб эълон қилинган “Ўбекистон Ислом ҳаракати”га моддий ёрдам беришга ҳаракат қилади.\nҚурбоновнинг ўзи мазкур ташкилот билан болаликдаги дўстини топиш учунгина боғланганини айтади. У гўёки террорчилардан олган маълумотларни ўз ихтиёри билан Америка ҳукуматига тақдим қилмоқчи бўлган. 2012 ва 2013 йиллари Қурбонов уйида ўтказилган тинтув ишлари бу ерда портловчи моддалар сақланганини аниқлайди. Шундан сўнг Қурбонов ҳибсга олинади ва унинг иши уч йилга чўзилади.


АҚШ Ғазога ёрдам бериш йўлларини қидирмоқда\nАҚШ вице-президенти Жозеф Байден сўзларига кўра, Вашингтон Исроил қамалида қолаётган Ғазо минтақасида юзага келган гуманитар бўҳронни бартараф этишнинг янги йўлларини қидирмоқда.\nБу ҳақда Жозеф Байден бугун Мисрнинг Шарм-аш-Шайх шаҳрида мамлакат президенти Ҳусни Муборак билан ўтказган музокаралардан сўнг маълум қилди.\nХабарларга кўра, Жозеф Байден билан бирга Мисрга Оқ уй ва Миллий хавфсизлик кенгашининг юқори мартабали расмийлари сафар қилганлар.\nБайден ва Муборак сўзлашувларидан бир ҳафта муқаддам Исроил хавфсизлик кучлари Ғазога инсонпарварлик ёрдами олиб кетаётган “Озодлик флотилияси”да рейд ўтказди. Мазкур рейд оқибатида Фаластин фаолларидан тўққиз киши нобуд бўлди, ўнлаб киши тан жароҳати олди.


Бугун Қирғизистонда апрель инқилобининг 7 йиллиги нишонланмоқда\nБишкекда Инқилоб қурбонлари хотирасига Қуръон тиловат қилинмоқда.\nБугун Қирғизистонда 7 апрель инқилобининг 7 йиллиги нишонланмоқда.\n2010 йил 7 апрелга ўтар кечаси президент Қурмонбек Бакиев Қирғизистон мухолифатининг деярли барча раҳбарларини қамоққа олгани ортидан норозилар 7 апрель куни эрталаб Бишкек марказий майдонига тўплана бошлаган эди.\nБу намойиш тўқнашувларга айланиб, махсус милиция отряди билан отишмаларда 86 норози халок бўлган.\nНамойишчиларга қарши ўқ отилишидан ғазабланган оламон ҳукумат уйига бостириб кириб, Бакиевни ҳокимиятдан ағдарган эди.\nАйни пайтда президент Бакиев Беларусдан бошпана топган.